Zlatibor omiljeno odredište paraglajderista – ZoomUe\nZlatibor omiljeno odredište paraglajderista\nby Vesna Đurović · 1 јуна, 2021\nZLATIBOR-Sve je više i domaćih i stranih gostiju, zainteresovanih za paraglajding na Zlatiboru, koji je, kažu instruktori, jedna od najpogodnijih planina kod nas i za prvo letenje i obuku ljubitelja adrenalinskog sporta.\n„Ovo je moj najbolji rođendan…Bilo je fantastično, toliko mi se svidelo“, kaže Ljiljana Gazizova iz Rusije.\n„Ovo mesto je odlično, uživamo u letu, odličan vetar a može da se dođe na lice mesta kolima i može da se poleti sa više strana, ako je vetar sa severa ili sa juga, i na ovako malom području imamo tri, četiri startne pozicije“, objašnjava Arkadius Antos iz Krakova.\n„Uživa se u svemu, u prizorima, pogledima, pejzažima, u svemu onome u čemu ptice uživaju, tragamo za onim zašto ptice pevaju, mi to najbliže znamo“, objašnjava Jovanović.\nZlatiborska ruža vetrova idealna je za let, uz iskusne instruktore koji organizuju i tandemske letove i obuku.\n„Let zavisi, traje onoliko koliko putniku odgovara i koliko vremenski uslovi dozvoljavaju“, kaže Branko Janković, instruktor paraglajdinga.\n„U preko sedamdeset država gde sam leteo u svetu i na svih sedam kontinenata i eto, posle petnaest godina putovanja i letenja našao sam ovo mesto koje je izuzetno za paraglajding, imao sam maltene ispred kuće ovakav teren, a da nisam mnogo obraćao pažnju na to“, objašnjava Petar Lončar, instruktor paraglajdinga.\nTek ovde uživa u jedrenju satima, dodaje Petar, iza koga je više od deset hiljada solo i četiri hiljade tandem letova, a drži i nacionalni rekord u letenju na visini od 6.960 metara.\nNext story Doktorat za unapređenje visokoškolskih institucija (VIDEO)\nPrevious story Svetlana Bjeličić nova predsednica Parlamenta privrednika RPK


Policija na Kosovu privela lekarku i sestru iz Goraždevca\nIzvor: B92, 11.Maj.2020, 21:25\nLekarku i medicinsku sestru ambulante u Goraždevcu danas je u Peći privela kosovska policija i oslobodila ih posle zadržavanja od oko pola sata.\nOficir Vlade Srbije za vezu sa Prištinom Dejan Pavićević naveo je da za sada nije poznat tačan razlog njihovog privođenja.\nOn je za Kosovo onlajn rekao da se doktorka i medicinska sestra sada nalaze na svom radnom mestu u ambulanti u Goraždevcu.\nPavićević je pojasnio da su one na Kosovo ušle preko prelaza Jarinje i da tačan razlog privođenja ne zna, ali da veruje da je posredi najverovatnije "loša koordinacija", jer kosovska policija u Peći nije bila obaveštena o njihovom dolasku.\nPavićević je potvrdio i da su sanitetsko vozilo Doma zdravlja u Orahovcu sa novopazarskim registarskim oznakama i vozač koji je upravljao tim vozilom zaustavljeni u nedelju na prelazu Merdare.\nPavićević je ocenio da ne postoji nijedan dobar razlog za takvo nešto i da to nanosi štetu svim građanima Kosova, bez obzira na njihovu etničku i versku pripadnost.\n"Mislim da smo svi ovde u borbi protiv jednog zajedničkog neprijatelja - pandemije koronavirusa, koja iako jenjava i dalje je velika pretnja i zdravstveni radnici su tu da pomognu, nikoga ne ugrožavaju i nadamo se da će ovakve stvari da se reše i da se više ne ponavljaju", kazao je Pavićević.\nNezavisne Novine: Kosovska policija privela doktoricu i medicinsku sestru iz Goraždevca\nKosovska policija privela, pa oslobodila doktorku i sestru iz Goraždevca\nDoktorku i medicinsku sestru ambulante u Goraždevcu danas je u Peći privela kosovska policija i oslobodila ih posle zadržavanja od oko pola sata, izjavio je večeras oficir Vlade Srbije za vezu sa Prištinom Dejan Pavićević, navodeći da za sada nije poznat tačan razlog njihovog privođenja...On...\nNemir srpskog življa je sve veći...Doktorku i medicinsku sestru ambulante u Goraždevcu danas je u Peći privela kosovska policija i oslobodila ih posle zadržavnja od oko pola sata. Oficir Vlade Srbije za vezu sa Prištinom Dejan Pavićević naveo je da za sada nije poznat tačan razlog njihovog...


Puškov: Govor Medvedeva u Minhenu — poziv na saradnju upućen Zapadu - 14.02.2016, Sputnik Srbija\nGovor ruskog premijera Dmitrija Medvedeva na Minhenskoj konferenciji o bezbednosti obuhvatio je poziv na saradnju u rešavanju najkrupnijih problema današnjice i... 14.02.2016, Sputnik Srbija\nvesti, dmitrij medvedev, aleksej puškov\nGovor ruskog premijera Dmitrija Medvedeva na Minhenskoj konferenciji o bezbednosti obuhvatio je poziv na saradnju u rešavanju najkrupnijih problema današnjice i realnu sliku trenutne međunarodne političke situacije, ocenio je šef međunarodnog komiteta Državne dume Rusije Aleksej Puškov.\n„Govor Medvedeva je ujedno bio i poziv na saradnju kako bi se rešili glavni problemi današnjice“, rekao je Puškov.\nPritom, smatra Puškov, Medvedev ni u jednom trenutku nije ublažio realnu sliku tenzija koje su danas prisutne u odnosima mnogih zemalja u svetu.\n„Premijer je veoma precizno izdvojio te opasnosti zbog kojih i preti početak novog hladnog rata“, istakao je Puškov i dodao da je celokupna Minhenska konferencija najvećim delom bila usmerena na odnose Rusije i Zapada.\n„Nije slučajno što je generalni sekretar NATO-a Jens Stoltenberg ceo svoj govor posvetio mitu o ruskoj pretnji i mogućim reakcijama Alijanse na nju“, ocenio je on.\nPrema njegovim rečima, ništa dobro neće doneti ukoliko se NATO odluči na vojno zastrašivanje Rusije, a to će uticati na neuspeh međusobnog dijaloga.\n„To znači da je Stoltenberg u svom govoru potvrdio da konfrontacija NATO-a sa Rusijom ostaje instrument hladnog rata“, zaključio je Puškov.


Republika / Komentari / NAŠ RUKOMET JE U KANALU!\n10:10Dobre vesti iz Kine: Stiže VAKCINA protiv korona virusa 10:07Preokret Jute protiv Dalasa, Marjanović 2 poena i 2 skoka 09:58(FOTO) Šok! Menjala prezime, ali ne zbog braka sa Slobom: Evo kako se Kija prezivala pre nego što je postala Kockar! 09:53Šta se to dešava sa bankama? Milioneri prazne svoje račune i novac čuvaju u slamarici 09:49(VIDEO) Nakon žučne rasprave Mitrovljeva i Fetić završili pod jorganom: Dragana stenjala od zadovoljstva! 09:46Uhapšen vozač koji je udario pešaka u Ivanjici, pa pobegao sa mesta nesreće 09:39Kraj za Koko Gof, Žaber nastavlja seču favorita 09:36Vučević: SNS je spremna za izbore - u kampanji predstavljamo program za budućnost 09:35(VIDEO) Miljani pozlilo u toku emisije: Zahtevala hitno prisutvo lekara! 09:34Erdogan: Ne očekujem da Haftar poštuje primirje\nsubota, 19. 1. 2019.| 05:21\nRukometaši Srbije okončali su prvu fazu na Svetskom prvenstvu u Nemačkoj i Danskoj sa samo tri boda od mogućih deset, pa će se kao petoplasirani iz B grupe nadmetati sa "velesilama" ovog sporta Bahreinom, Austrijom i Argentinom u borbi za plasman od 17. do 20. mesta. "Orlova" dakle neće biti ni među 12 najboljih, a novi debakl našeg trofejnog sporta teško je pao Darku Staniću (40), legendarnom golmanu zahvaljujući čijim odbranama se nacija pre sedam godina radovala srebru na Evropskom prvenstvu, čiji smo bili organizatori.\nBoza zvani Pub19. januar 2019. u 09:36\nVazi ... Evo ti si sada na funkciji... A zasto su isti ljudi u RSS vec 18 godina Nije li to taj period ulaska u kanal Zasto niste dozvolilo mladjim ljudima da se prihvate posla? Bas viniz sns ste eliminisali predsednika Vojvodine da napravi promene u rukometu ... A sad ste kao nesto zblanuti ... Otkud nama ovo da se desi ...\nVajdi nije lako sa Novakom: Kada čujete kako najbolji srpski teniser "maltretira" trenera, kosa mu opala zbog nerviranja!\n- nedelja, 26. 1. 2020. u 09:16 0\nSrpski teniser Novak Đoković savladao je Dijega Švarcmana u četvrtom kolu Australijan opena i tako se plasirao u četvrtfinale.\n- nedelja, 26. 1. 2020. u 07:51 0\nNovak Đoković na impresivan način je stigao do četvrtfinala Australijan opena, 46. put u karijeri na Gren slemovima.\n- nedelja, 26. 1. 2020. u 05:31 0\nNavijači Partizana su pružili veliku podršku svojim košarkašima u dvorani "Aleksandar Nikolić" na meču sa Zadrom.\n- nedelja, 26. 1. 2020. u 05:21 0\nProšlo je manje od tri godine od smrti NFL zvezde Arona Hernandeza, a njegov slučaj je ponovo u centru pažnje. Razlog je objavljivanje...\nVirtus Aleksandra Đorđevića upisao je u subotu 17. pobedu u šampionatu savladavši Veneciju u...\nFudbaleri Sevilje pobedili su Granadu na svom terenu u 21. kolu La Lige rezultatom 2:0.


Ažurnije, efikasnije i odgovornije sprovoditi zaštitu ličnih podataka – Centar za građansko obrazovanje\nPovodom 28. januara – Međunarodnog dana zaštite podataka o ličnosti, Centar za građansko obrazovanje (CGO) upozorava na nizak stepen zaštite ličnih podataka, ali i odsustvo svijesti nadležnih u Crnoj Gori o važnosti ovog pitanja. CGO poziva odgovorne u Vladi da pristupe usklađivanju domaćeg zakonodavstva sa Opštom uredbom Evropske unije o zaštiti ličnih podataka (GDPR), koja je na nivou Evropske unije stupila na snagu još 2018. godine.\nIzvještaj o realizaciji Programa pristupanja Crne Gore Evropskoj uniji 2021-2023, za 2021. godinu, koji je Vlada usvojila na 56. sjednici 26.01.2021, ukazuje da Ministarstvo unutrašnjih poslova (MUP) nije izvršilo planiranu pripremi nacrta novih zakona, odnosno izmjena i dopuna važećih zakona koji uređuju ovu oblast, a što je jedna od obaveza u okviru Poglavlja 23. U Izvještaju se navodi da, osim Zakona o zaštiti podataka o ličnosti, nije pripremljen ni Zakon o zaštiti podataka o ličnosti za organe koji se bave sprječavanjem, istragama i gonjenjem učinilaca krivičnih djela i izvršenjem krivičnih sankcija.\nGDPR uspostavlja veće standarde zaštite ličnih podataka, jačajući u tome i ulogu organa za zaštitu ličnih podataka, a istom se predviđa i mogućnost izricanja kazne do 20 miliona eura. Crna Gora bi, shodno preuzetim predpristupnim obavezama, morala uskladiti svoje zakonodavstvo sa pravnom tekovinom EU, što uključuje i obavezu da se u aktuelna zakonska rješenja, prvenstveno Zakon o zaštiti podataka o ličnosti, integrišu odredbe GDRP-a, a sa ciljem da se osigura jednak stepen zaštite građana Crne Gore u odnosu na građane EU.\nU procesu zaštite ličnih podataka, CGO ističe neophodnost aktivnijeg i kvalitetnijeg učešća Agencije za zaštitu ličnih podataka i slobodan pristup informacijama (AZLP), kao organa odgovornog za kontrolu nad poštovanjem zakona. Nažalost, to do sada nije bio slučaj, imajući u vidu da je kontroverzno mišljenje Savjeta tog organa 2020. godine dovelo do masovnog kršenja prava na privatnost lica, čiji su lični podaci kompromitovani na osnovu takvog mišljenja i odluke Vlade donešene na osnovu njega.\nCGO podsjeća javnost i da je nedavno donešena prva presuda kojom je određena naknada zbog povrede prava jednog od tih lica, čiji su podaci objavljeni pod izgovorom prevencije širenja COVID-19 virusa. Nakon što je ovakva Odluka Vlade ukinuta od strane Ustavnog suda, postavljeno je i pitanje legitimiteta AZLP da sprovodi dalje aktivnosti u pravcu zaštite podataka. Zbog spornog mišljenja, Skupština je krajem prethodne godine donijela odluku o razrješenju dva člana Savjeta AZLP, koja su činila većinu u donošenju te odluke.\nCGO očekuje da će se u narednom periodu pristupiti pripremi neophodnih zakonskih rješenja, ali i da će se što prije iznaći rješenja za imenovanje nedostajuća dva člana Savjeta AZLP, radi ostvarivanja kontinuiteta rada te institucije. Izražavamo nadu da će novi članovi Savjeta biti birani po kriterijumu stručnosti i profesionalnog integriteta, što u odnosu na dosadašnje sastave nije uvijek bio slučaj.


Nova stranka: U subotu protest protiv naprednog nasilništva nad državom | Autonomija\nNova stranka: U subotu protest protiv naprednog nasilništva nad državom\n"Teror vlasti uspostavljen uzurpacijom i urušavanjem postojećih institucija države"\nNova stranka pozvala je simpatizere i građane da se u subotu u 18.00 priključe protestnom skupu na platou kod Filozofskog fakulteta u Beogradu bez ikakvih stranačkih znamenja, i da se civilizovano i dostojanstveno suprotstave „naprednom“ nasilništvu nad državom.\nU saopštenju, Nova stranka ocenila je da zbog etiketiranja političkih protivnika, nasilja, kršenja medijskih sloboda i zaoštravanja odnosa vlasti prema neistomišljenicima, sve političke razlike u opoziciji u subotu treba staviti sa strane i pokazati da se osnovno građansko pravo na slobodno izražavanje volje građana koji ne misle isto kao i vlast, ne može i ne sme uskraćivati.\n„Demokratija ima jedno moguće negativno ishodište, a to je teror većine. Mi živimo taj negativni ishod koji se mora promeniti i za šta smo sigurni da u Srbiji ima snage. Do ovakvog stanja se nije došlo normalnim demokratskim sredstvima, već uzurpacijom i urušavanjem postojećih institucija naše države. Te institucije nisu vlasništvo nijedne političke stranke niti koalicije, već su vlasništvo građana Srbije“, dodala je Nova stranka u pozivu na protest.


Turska šalje tenkove na sever Sirije\nM. D. 25. avgusta 2016. 10:09\nSlanje turskih tenkova na sever Sirije deo je operacije „Štit Eufrata“, koja je ostvarila prvi uspeh sinoć kad su sirijski pobunjenici uz pomoć turskih specijalnih snaga, tenkova i vojnih aviona uspeli da osvoje DŽarablus, jedno od poslednjih uporišta džihadista na sirijsko-turskoj granici.\nTurski predsednik Redžep Tajip Erdogan izjavio je da je Turska juče rano ujutro počela operaciju protiv IS, ali i protiv kurdske milicije na severu Sirije, kako bi se trajno okončali problemi na granici, javlja AFP.\nTurska kopnena vojska, uz podršku vazdušnih udara međunarodne koalicije, juče je pokrenula operaciju u kojoj učestvuju avioni i tenkovi, s ciljem da istera džihadiste IS iz sirijskog pograničnog grada Džarablusa, koji se nalazi preko puta turskog grada Karkamisa, saopštila je kancelarija turskog premijera.\nOperacija, pod nazivom „Štit Eufrata“, počela je juče ujutro sa artiljerijskom vatrom turskih snaga na desetine ciljeva IS u okolini Džarablusa.\nTurski ministar unutrašnjih poslova Efkan Ala izjavio je da Turska neće dozvoliti ekstremističkim grupama da prete zemlji, ali da smatra da pretnja ne dolazi samo od IS, već i od drugih terorističkih organizacija, navodi Rojters.\nOn je naveo da Turska ne može „samo da sedi i posmatra“, te da je „zakonsko pravo Turske i u njenoj je nadležnosti“ da preduzme akciju.\nKako je istakao, operacija će trajati dok se ne otkloni pretnja i ne nestane teroristička opasnost na turskoj granici.


O aktivnostima BOŠ-a na konferenciji „Karijerno vođenje i savetovanje u Republici Srbiji i Evropi“ - Beogradska otvorena škola\nTokom panela „Razvoj kompetencija karijernih praktičara u Republici Srbiji – razmena iskustva, izazovi i pravci razvoja“, Božidar Dimić, koordinator projekata Programske oblasti Unapređivanja zapošljivosti, ukratko je predstavio rad Beogradske otvorene škole u oblasti karijernog vođenja i savetovanja (KViS), posebno u oblasti unapređivanja kompetencija nastavnika i stručnih saradnika iz srednjih škola. Podsetio je učesnike na kontekst razvoja KVIS-a u Srbiji i inicijative i kontinuirano zalaganje BOŠ-a da se karijerno vođenje i savetovanje održi na agendi donosioca odluka. Osim toga, bilo je reči i o trenutnim nastojanjima BOŠ-a u oblasti, kao i novim akreditovanim obukama.\nU okviru panel diskusije „Podsticanje razvoja veština upravljanja karijerom kod učenika i studenata – aktuelni programi i pravci daljeg razvoja“, Aleksandra Đurović, istraživačica Beogradske otvorene škole, iznela je glavne nalaze iz istraživačkog izveštaja ,,Karijerno vođenje i savetovanje i učenje kroz rad’’. Istraživanje se bavi ulogom karijernog vođenja i savetovanja u srednjim školama koje realizuju obrazovne profile u dualnom obrazovanju. Na osnovu nalaza istraživanja formulisane su preporuke za uspešnu implementaciju mera vezanih za karijerno vođenje i savetovanje u dualnom obrazovanju predviđenih podzakonskim aktima, ali i konkretni saveti srednjim školama kako mogu da unaprede svoj rad u ovoj oblasti.


Radio TV Stara Pazova - Takmičenja u školskom sportu\nTakmičenja u školskom sportu\nU zaostaloj utakmici četvrtog kola Superlige rukometašice Maks sporta će večeras u Novoj Pazovi dočekati Jagodinu. Maks sport se nalazi na pretposlednjem mestu sa samo jednim bodom, a Jagodina na tri utakmice ima svih šest bodova. Utakmica u Novoj Pazovi će se igrati u sportskoj hali OŠ „Rastko Nemanjić-Sveti Sava“ i počeće u 20 časova. U okviru školskog sporta nedavno su održana takmičenja u stonom tenisu i rukometu za učenike osnovnih škola.\nU stonom tenisu kod devojčica prvo mesto osvojila je Manja Malbaša iz OŠ „Slobodan Savković“ iz Starih Banovaca, a iz iste škole je i drugoplasirana Dragana Moldovanovi, dok je treća Ksenija Đorđević iz OŠ „Rastko Nemanjić-Sveti Sava“ iz Nove Pazove. Kod dečaka prvo mesto osvojio je Nikola Kovačević takođe iz osnovne škole u Starim Banovicma odakle je i Veljko Đurić koji je bio drugi, a treće mesto pripalo je Vladimiru Gubečki iz OŠ „Heroj Janko Čmelik“ iz Stare Pazove. U rukometu kod pionirki prvo mesto osvojile su učenice OŠ „Slobodan Savković“ iz Starih Banovaca, drugo iz škole „23 Oktobar“ iz Golubinaca, treće mesto rukometašice OŠ „Rastko Nemanjić-Sveti Sava“ a četvrto „Simeon Aranicki“ iz Stare Pazove. Kod rukometaša prva je OŠ „Slobodan Savković“, druga „23 Oktobar“, treće mesto osvojila je škola „Heroj Janko Čmelik“, četvrto „Simeon Aranicki“ i peto mesto OŠ „Rastko Nemanjić-Sveti Sava“. Od srednjih škola za takmičenje u stonom tenisu prijavila se samo Ekonomsko-trgovinska škola „Vuk Karadžić“ iz Stare Pazove i izborila direktni plasman na okružno takmičenje.


Direktor Krajinagroup: Nećemo ugroziti isporuku vakcina Sputnjik V za FBiH - Akta.ba\n20.03.2021. 09:37 / Izvor: Al-Jazeera Balkans\nZahtjev kompanije "Krajinagroup" za registraciju vakcine Sputnjik V pri Agenciji za lijekove i medicinska sredstva BiH ni na koji način neće ugroziti isporuku te tražene ruske vakcine protiv korona virusa za Federaciju BiH, rekao je za Al Jazeeru direktor Krajinagroupe iz Banja Luke Dejan Lukajić.\nOn je kazao da je izvijestio ad hoc tijelo Vlade Federacije BiH da se, ukoliko državna agencija i odobri zahtjev Krajinagroupe za registraciju Sputnjika V, ta kompanija stavlja na raspolaganje kod uvoza vakcine i za potrebe tog bosanskohercegovačkog entiteta, koji je ugovor o nabavci ruskih vakcina već potpisao sa kompanijom "Medimpex".\nOdobrenjem Agencije za lijekove i medicinska sredstva BiH, Krajinagroup postaje ekskluzivni nosilac dozvole za stavljanje vakcine Sputnjik V u promet na tržištu BiH, čime prestaje mogućnost da istu vakcinu protiv korona virusa u BiH uvozi i druga kompanija.\nIz Agencija za lijekove i medicinska sredstva BiH ranije je saopćeno da je Krajinagroup ujedno i veleprometnik tako da se očekuje da će ovo pravno lice vršiti uvoz i distribuciju vakcine Sputnjik V na tržištu BiH. Ostali veleprometnici mogu uzeti učešče u procesu uvoza jedino ukoliko ostvare saradnju sa Krajinagroupom.\nEntitet Federacija BiH potpisao je u četvrtak ugovor za nabavku 500.000 ruskih vakcina Sputnjik V sa kompanijom Medimpex iz Vogošće, uz najavu da bi prve doze od 100.000 vakcina mogle stići već u ponedjeljak, no pojavila je bojazan da bi taj ugovor mogao biti ugrožen nakon što je Krajinagroup zatražila registraciju Sputnjika V kod državne agencije za kontrolu lijekova.\nManje količine Sputnjika V u BiH su do sada uvezene na osnovu entitetskih odredbi o interventnom uvozu, koje prestaju važiti u momentu kada odobrenje da uvozi vakcinu nekoj od kompanija da državna agencija za kontrolu lijekova.\nPotpisan ugovor sa Medimpexom\nZavod za javno zdravstvo Federacije BiH saopćio je da o navodnoj i eventualnoj registraciji vakcina u narednom periodu ne može špekulirati, kao odgovor na pitanje da li će biti ugrožen ugovor Federacije BiH o nabavci ruske vakcine posredstvom firme Medimpex, ukoliko veledrogerija Krajinagroup dobije registraciju u Agenciji za lijekove i medicinska sredstva BiH.\n“Ugovor (sa Medimpexom) je potpisan nakon što je Vlada Federacije BiH na sjednici održanoj u utorak,16.03.2021. godine zadužila Zavod za javno zdravstvo Federacije BiH da bez odlaganja potpiše ugovor sa odabranom veledrogerijom”, naveli su u odgovoru za Al Jazeeru iz Federalnog zavoda.\nNavodi se i kako se Medimpex ugovorom obavezao da isporuči 500.000 doza vakcine Gam-Covid-Vac (Sputnjik V) za potrebe imunizacije stanovništva na području Federacije BiH u 2021. godini, te da će prva isporuka od 100.000 doza vakcina biti isporučena u roku od tri radna dana nakon potvrde o prihvaćanju akreditiva od proizvođača, a preostale isporuke od 400.000 doza vakcina da će isporučivati sukcesivno.\n"Čeka se ruski potpis"\nMedimpex se također obavezao da će od Federalnog ministarstva zdravstva ishoditi dozvolu za interventni uvoz kompletne ugovorene količine vakcina, uz naznaku da će isto uvoziti i cariniti sukcesivno.\n"O navodnoj i eventualnoj registraciji vakcina u narednom periodu Zavod za javno zdravstvo Federacije BiH ne može špekulirati, te molimo da se za takve vrste informacija obratite Agenciji za lijekove i medicinska sredstva BiH", saopćili su iz Zavoda za javno zdravstvo FBiH.\nJoš nije poznato da li je "Medimpex" potpisao ugovor sa proizvođačem.\nPremijer FBiH Fadil Novalić u četvrtak je rekao da je FBiH potpisala ugovor, a da se "danas očekuje potpis s ruske strane, a prva isporuka od 100.000 naredne sedmice."\nČekaju se vakcine iz COVAX-a\nBosna i Hercegovina, koja kasni s imunizacijom za susjednim zemljama, teško pogođena korona virusom, prve veće količine vakcina preko međunarodnog programa COVAX trebala bi dobiti 23. marta, što uključuje 24.300 doza vakcina Pfizer.\nSedam dana kasnije u zemlju bi trebalo stići 36.000 doza vakcina AstraZeneca te 22. aprila još 76.000 doza istog proizvođača.\nU međuvremenu, dok se iščekuju vakcine iz tog međunarodnog programa, vlade dva entiteta, Federacija Bosne i Hercegovine i Republika Srpska, pokrenule su direktne pregovore s dobavljačima vakcina.\nU bosanskohercegovački entitet Republika Srpska ranije su došle prve doze Sputnjika V, uvezene posredstvom Krajinagroupe.


Srpska: Nude platu 940 KM, niko neće da radi - epiCentar INFO\nSvjetska banka odobrila je produženje roka za restruktuiranje “Željeznica RS” do kraja godine, a najveći problem će, po svemu sudeći, biti (ne)očekivano zapošljavanje kvalifikovane radne snage.\nZato su ŽRS već treći put u ovoj godini raspisale interni poziv radnicima za dobrovoljni odlazak i sporazumni prestanak radnog odnosa.\n“To je naš interni poziv koji se odnosi na administrativne radnike. Javi se otprilike od 12 do 16 ljudi kada raspišemo poziv, a to su oni koji u međuvremenu nađu bolji posao, odlaze u inostranstvo i slično”, objašnjava za Srpskainfo Aleksandra Simić, portparol ŽRS.\nIstiče da je uprava nudila i prekvalifikaciju radnika unutar ŽRS, ali da odziva – nema.\nU svakom slučaju, za nova zapošljavanja potrebna je saglasnost Vlade RS i Svjetske banke čijim kreditom se obavlja restruktuiranje ŽRS. I kada dobiju odobrenje, na tržištu rada je nemogoće naći kvalifikovanu radnu snagu za rad na prugama. To su mašinovođe, skretničari, otpravnici vozova…\n“Ključni problem su niske plate. Evo, ja sa 45 godina staža kao otpravnik vozova imam oko 940 KM sa toplim obrokom, i to sa 20 odsto stimulacije za koju smo se izborili jer su primanja izuzetno niska”, kaže za Srpskainfo Zlatko Marin, predsjednik Samostalnog sindikata transportne djelatnosti Banja Luka.\nKaže da na birou nema potrebnih radnika za rad na željeznicama, a da niko iz administracije neće da se prekvalifikuje.\nU “Željeznicama RS” su na kraju septembra imali 2.064 radnika, dok je planski cilj da na kraju ove godine bude zaposleno 2.098 radnika.\n“Isplata posebne naknade za dobrovoljni odlazak je jedan od dva Programom utvrđena načina rješavanja viška radnika u ŽRS, koji za to ispune uslove, a koji može biti realizovan isključivo slobodnom voljom i ličnim prijavljivanjem radnika. Njihov status biće tretiran po pravilima za tehnološki višak radnika kojima slijede zakonske otpremnine“, kažu u ŽRS.\nOrganizaciono restrukturiranje sprovodi se kroz smanjenje broja zaposlenih, razdvajanje poslova infrastrukture i poslova operacija na tri odvojena zavisna preduzeća u okviru holdinga. Prema odluci Vlade RS osniva se holding sa tri zavisna preduzeća – infrastruktura, prevoz roba i prevoz putnika.\nTroškovi implementacije su jednaki ukupnom zajmu od Svjetske banke koji iznosi 51,3 miliona eura, za realizaciju sve tri faze restrukturiranja. Opterećenje za budžet RS je otplata duga po osnovu zaduženja kod Svjetske banke za finansiranje komponente 1 (izmirenje dugovanja prema radnicima i Poreskoj upravi), u iznosu od 42,7 miliona eura.\nMinistar saobraćaja i veza RS Nedeljko Ćorić ocijenio je da je u interesu Vlade RS, ŽRS i zaposlenih radnika to što će biti “uspostavljen bolji sistem od onoga koji danas postoji i da će u narednom periodu biti značajnije investicije u “Željeznice RS“.\nOn je naveo da su investicije u infrastrukturu i opremu “Željeznica RS” nužne jer bez njih preduzeće neće moći da odgovori zahtjevima i potrebama tržišta, niti biti u funkciji kako to očekuje Vlada RS.\nOn je naveo da sindikalne organizacije najviše zabrinjavaju određeni prijedlozi, sugestije i mišljenja konsultanta kako su pojedini procesi odrađeni u zemljama u regionu.\n“To nisu odluke koje smo mi donijeli, nego samo prijedlozi i mišljenja konsultanta. Mi pokušavamo da to prilagodimo uslovima u kojima mi živimo, kapacitetima koje mi imamo, stručnoj osposobljenosti naših radnika i infrastrukturi koju posjedujemo“, poručio je Ćorić.\nPredsjednik Samostalnog sindikata za održavanje šinskih vozila, Goran Čamdžić, izrazio je bojazan da holding kao model organizovanja nije dobar za preduzeće, s obzirom na to da pojedini sektori, pogotovo radionice, koje po prijedlozima konsultanata trebaju da djeluju kao nezavisni profitni centri, nisu pripremljene za tržišnu utakmicu.\nTags: posao, radnici, željeznice rs\nPrevious Tegeltijin zet ojadio povjerioce za 2,2 miliona KM: Koja je uloga Rusa u cijeloj priči\nNext Sve je bio samo spin: Kanton Sarajevo nije nabavio dodatne količine gasa, procijenjeno da im je trenuta isporuka – dovoljna


Vesti online / Vesti / Ekonomija / Svetska banka podržava Beograd\nGradonačelnik Beograda Siniša Mali razgovarao je u utorak sa delegacijom Svetske banke, čiji su predstavnici zainteresovani za projekte Grada Beograda i spremni da se u njih uključe pružanjem savetodavnih usluga ili finansiranjem.\nBiće bolje, biće bolje: Siniša Mali\nKako je saopštila Gradska uprava, Mali se sastao sa izvršnim direktorom Svetske banke i predstavnikom Srbije u Bordu direktora banke Jorgom Fridenom, a na sastanku je bilo reči o merama koje Beograd preduzima u oblasti privatizacija, grinfild investicija i projekata javno-privatnog partnerstva.\nBilo je reči i o saradnji Beograda sa Međunarodnom finansijskom korporacijom (IFC), koja je članica Grupe Svetske banke, na projektu javno-privatnog partnerstva za pružanje usluga tretmana i odlaganja otpada na deponiji Vinča, kao i mogućnosti za dalju saradnju na drugim projektima javno-privatnog partnerstva po istom modelu.\nPrema rečima gradonačelnika, na sastanku je ocenjeno da je Beograd lider u Srbiji i regionu u projektima javno-privatnog partnerstva i da takva pozicija u budućnosti može samo da se učvrsti.\n- U tom smislu, imamo punu podršku Svetske banke - podvukao je Mali koji je delegaciju Svetske banke pozvao na "Belgrade Investment Days", zakazane od 21. do 23. septembra.\nU sredu ugovor sa Meitom\nU sredu bi trebalo da bude potpisan ugovor sa kompanijom Meita, koja se bavi proizvodnjom delova za automobilsku industriju, a koja će zaposliti 1.400 ljudi u Obrenovcu i investirati 60 miliona evra.\nMali je rekao i da je formiranje Slobodne zone u Bariču, gde će Meita raditi, veliki korak napred, s obzirom da Beograd ima problem, koji su neke druge lokalne samouprave rešile, a tiče se lokacija koje se mogu ponuditi kada postoji investitor koji želi da dođe da otvori skladište ili fabriku.\nEKONOMIJA BRIKS počinje borbu protiv MMF-a i lihvara sa Zapada!\nEKONOMIJA Usluga Western Union transfera novca biće dostupna u menjačnicama i maloprodajnim objektima u Srbiji


Predsjednik ovog udruženja Zvezdana Dejić rekla je da su "Majevički akcijaši" do sada učestvovali u više volonterskih akcija u regionu.\n"Pomogli smo prijateljima u Makedoniji 2016. godine kada im se desila elementarna nepogoda. Protekle godine bili smo učesnici ekološke akcije u Kumanovu, a pozvani smo i ove godine na međunarodnu ekološku akciju u Kumanovu od 1. do 14. jula, pod nazivom `Vera` koja će obuhvatiti sve zemlje Balkana", rekla je Dejićeva novinarima.\nOna je istakla da ovo udruženje broji ukupno 40 čalanova, isključivo mladih ljudi i da je do sada organizovalo dva susreta bivših akcijaša na Majevici.\nDanašnju akciju su podržali načelnik opštine Lopare Rado Savić koji je u pratnji predsjednika Udruženja "Majevički volonter" Želimira Neškovića obišao i pozdravio akcijaše.\n"Ovo nije prva akcija `Majevičkih akcijaša`, kojima dugujemo veliku zahvalnost. Opština Lopare ih podržava u njihovim projektima", rekao je Savić i dodao da je rad ovih volontera u interesu svih građana.\nNešković je istakao da je cilj ovih udruženja aktiviranje volonterizma na području Lopara.\n"Ideja za volontersku organizaciju nastala je kada su opštinu Lopare zadesila klizišta. Članovi našeg udruženja su učestvovali u raznim akcijama 2014. godine", rekao je Nešković i dodao da Udruženje "Majevički volonter" ima 50 članova.\nViše iz ove kategorije « Mjesečno oko 200 zahtjeva za pružanje pravne pomoći /VIDEO/ Struktura zemljišta presduna za odabir hibrida kukuruza /VIDEO/ »


Đurić: ZSO da bude u skladu sa Briselskim sporazumom - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: ZSO da bude u skladu sa Briselskim sporazumom\n17. april 2018. Izvor: Tanjug\nDirektor Kancelarije za Kosovu i Metohiju Marko Đurić izjavio je da Srbi na KiM neće odustati od formiranja Zajednice srpskih opština.\nOn je istakao i da Priština nema nameru da omogući formiranje ZSO u skladu sa Briselskim sporazumom.\nĐurić je rekao da Upravlјački tim već radi na izradi Nacrta statuta ZSO.\n''Taj Statut neće biti izrađen u skladu sa internim aktima i odlukama Prištine, već u skladu sa Briselskim sporazumom'', rekao je Đurić za RTV.\n''U Briselskom sporazumu se jasno kaže da dve strane treba da pripreme listu propisa koji će biti izmenjeni. Obaveza Prištine je da izmeni svoje propise, jer prema važećim nije predviđena ZSO, a mislim da Priština nema nameru da to učini i pitanje je zašto su onda pregovarali sa nama'', kazao je Đurić.\nDirektor Kancelarije za KiM ističe da predstavnici Srbije treba da razgovaraju sa onim zemlјama koje imaju uticaj, čak i onda kada je to izuzetno teško.\nUpitan šta je, prema njegovom mišlјenju, glavna poruka koju je kancelarka Angela Merkel poslala na sastanku sa predsednikom Aleksandrom Vučićem, kojem je i on prisustvovao, Đurić je rekao da je to i sama činjenica da je sa tako važnog mesta poslata poruka o očuvanju mira i stabilnosti, i pored toga što je mir doveden u pitanje "ponašanjem neodgovornih političara sa druge strane".\nO konkretnim detalјima razgovora sa Merkel nije želeo da govori, jer smatra da bi to bilo neprofesionalno, ali je naglasio da mu je bilo posebno drago što je nemačka kancelarka, pored svih izveštaja o dešavanjima na KiM 26. marta, želela to prvo da čuje od predsednika Vučića i srpskih predstavnika.\n"Dobila sam od službi informacije o tome šta se dešavalo 26. marta na Kosovu i Metohiji, ali imam poverenja u srpske predstavnike i predsednika Srbije o tome šta se zapravo dešavalo i hoću to da čujem od vas", preneo je Đurić reči nemačke kancelarke.\nUpitan da prokomentariše izjavu Ramuša Haradinaja da je Đuriću poslao sms poruku da u Kosovsku Mitrovicu dođe dan kasnije, a ne 26.marta kada je uhapšen, direktor Kancelarije za KiM je kazao da su i on i Srbija tog datuma dobili jasnu poruku šta Priština misli o dijalogu u Briselu i normalnom rešavanju pitanja KiM.


DRAMA U NIŠU Starica pretila da će da skoči sa zgrade\nPočetak/Hronika/DRAMA U NIŠU Starica pretila da će da skoči sa zgrade\nVioleta Milićević 15. februara 2016.\nNiška policija sprečila je stariju Nišlijku da skoči sa terase na trećem spratu zgrade u ulici Pariske komune 15. Incident se dogodio jutros oko 10 časova.\nStarica je po rečima prolaznika sedela na žardinjeri terase sa nogama ka dvorištu kada su alarmirani vatrogasci koji su odmah postavili vazdušni jastuk.\nPosle razgovora sa pregovaračima policije, žena je pristala da siđe sa terase i da u pratnji policije, ode do lekara Hitne pomoći. Prena rečima komšija, ona je živela sama nakon smrti supruga, i u poslednje vreme cudno se ponašala i dosta je vikala.\ndrama Niš pretila da će da skoči sa zgrade samoubistvo starica


Beta 8. septembra 2019. 13:55\nPredsednik Stranke slobode i pravde (SPP) Dragan Djilas zatražio je danas da dnevni list „Alo“ objavi u celini presudu koja je doneta u njegovu korist, a kojom je utvrdjeno da je oklevetan u tekstu tog lista u cilju diskreditacije.\nDjilas je novinarima ispred redakcije „Alo“ u Beogradu rekao da je presudu prvo izrekao Viši sud u Beogradu, a onda potvrdio i Apelacioni sud u Beogradu i da je presuda doneta zbog teksta u vreme izborne kampanje za gradonačelnika Beograda, u kom je navedeno da je milionima kupio sindikate i da je od biznismena Miroslava Miškovića pozajmio 10 miliona evra.\n„Poštovana gospodo, prošlo je četiri dana od kada je presuda postala pravosnažna i najkasnije juče je ‘Alo’ morao da objavi kompletno ovu presudu gde jasno piše da su lagali, da su radili sa namerom da me diskredituju i da o meni gradjani imaju negativno mišljenje“, rekao je Djilas.\nDjilas je istakao da su novine dužne da objave celu presudu i da će to biti istorijski dan za „Alo“ jer će „prvi put u modernoj istoriji objaviti istinu u njemu“.\n„Očekujem da će i sve ostale presude koje budem dobijao u narednom periodu imati u sebi taj deo (da moraju da objave presudu) tako da će čitaoci Informera, Srpskog telegrafa, Kurira, Večernjih novosti napokon moći da pročitaju nešto istinito kada se pominje moje ime i prezime“, rekao je Djilas.


Dimitris Janakopulos - Blic Sport\nNEMA TITULE, NEMA PLATE Uprava Panatinaikosa igrače "udara po džepu" ako ne uzmu prvenstvo\nKošarkaši Panatinaikosa izgubili su prvi meč finalne serije plej-ofa Grčke od Olimpijakosa 75:65 na domaćem terenu. Ishod meča očigledno je baš razbesneo čelnike u klubu pa su odlučili da kazne igrače ako ne osvoje prvenstvo.\nREAKCIJA NA VREĐANJE Evroliga odgovorila Janakopulosu TUŽBOM\nPredsednik Panatinaikosa, Dimitris Janakopulos, nalazi se na "tankom" ledu zbog "rata" koji vodi sa čelnicima Evrolige. Posle niza uvreda koje je upućivao poslednjih nedelja najviše na račun predsednika te organizacije, Đordija Bertomeua, a onda i ostalih čelnika, stigao je odgovor iz te organizacije.\nPAPRENO Vlasnik Panatinaikosa plaća 120.000 evra zbog dolaska na utakmicu\nDimitris Janakopulos, vlasnik košarkaškog kluba Panatinaikos, kažnjen je sa 120.000 evra jer je prisustvovao evroligaškom meču sa Real Madridom.\nPANIKA U EVROLIGI Gazda PAO-a pobesneo, seli tim u FIBA Ligu šampiona!?\nVeliki problem nastao je za čelnike Evrolige kada je sastanak u Madridu demonstrativno napustio Dimtiris Janakopulos, prvi čovek Panatinaikosa.\nJanakopulos: Obradović mora da se vrati u Panatinaikos, vođenje drugih ekipa je loš vic\nPredsednik košarkaškog kluba Panatinaikos Dimitris Janakopulos rekao je da bi voleo da na mesto trenera vrati Željka Obradovića, kako bi nastavio sa uspesima i prestigao madridski Real po broju titula u Evroligi.


Naslovna strana za petak, 21. april 2017. godine | Vesti Krstarice\nNaslovna strana za petak, 21. april 2017. godine\nBeta – 21. april 2017. 08:10\nBeogradski dnevni listovi na naslovnim stranama današnjih izdanja pišu o reagovanjima na stavove albanskih i kosovskih zvaničnika koji najavljuju ujedinjenje Albanije i Kosova, o smrti pesnika Raše Popova, a bave se i ostalim temama.\nALO - Pod naslovom "Tači i Rama spremni za rat na Balkanu" list piše da su Tirana i Priština ujedinjene u "zločinačkom cilju". "Hoću u Dačićevu ili Ljajićevu fotelju", naslov teksta u kojem list donosi intervju sa nekadašnjim muftijom Muamerom Zukorlićem.\nBLIC - U tekstu "NIS uništava srpska naftna polja" list piše da vlasnik te kompanije Gasprom u Rusiji po toni nafte zaradjuje 100 dolara a u Srbiji 500 dolara. U tekstu "Jeremić osniva stranku" o tome da predsednički kandidat Vuk Jeremić namerava da osnuje političku partiju. "Ušao je u naša srca i tu zauvek ostao", tekst o smrti Raše Popova.\nVEČERNJE NOVOSTI - U tekstu "Plan Albanaca o ujedinjenju vodi u sukobe" list piše o reagovanju srpskog premijera povodom stavova Edija Rame i Hašima Tačija. "Zauvek ušao u dečju maštu", o smrti Raše Popova. "Aleksandar Vučić i zvanično pobednik", o konačnim rezultatima predsedničkih izbora, koje je sinoć saopštila Republička izborna komisija.\nDANAS - U tekstu "Za godišnjicu Savamale svi u zajednički protest" list piše da su hladno vreme i kiša smanjili broj učesnika protesta "Protiv diktature" i da sledi preispitivanje aktivnosti protesta. U tekstu "Odlazak heroja našeg detinjstva" list piše o smrti Raše Popova. Pod naslovom "Fantomka - simbol Vučićeve vlasti" list piše o dešavanjima na sednici Skupštine grada Beograda na čijem početku je šef odbornika DS Balša Božović pokazao fantomku rekavši da će taj predmet ostati simbol grada zbog nerešavanja slučaja rušenja objekata u Savamali 24. aprila prošle godine.\nINFORMER - "NATO sprema invaziju na Srbe", naslov je pod kojim list navodi da NATO naoružava Albance i Hrvate kako bi zauzeli sever Kosova i napali zapadni deo Republike Srpske.\nKURIR - Pod naslovom "Vučić: Da ja pretim, visio bih u Briselu", list piše o reagovanju premijera Srbije Aleksandra Vučića na izjave o ujedinjenju Albanije i Kosova. O protestu "Protiv diktature" list piše "Demonstranti prkose kiši".\nPOLITIKA - U tekstu "Odlazak velikog čarobnjaka" o smrti Raše Popova. U tekstu "Čišćenje Srba iz biračkog piska" o stanju biračkih spiskova uoči lokalnih izbora u Hrvatskoj. Ministarka kulture Grčke Lidija Konjordu za list kaže "Grčka podržava borbu Srbije za kulturno nasledje".\nSRPSKI TELEGRAF - "Srbi, čeka vas pakao kao 1999", o upozorenju ruskog geopolitičara Leonida Savina Srbiji da "NATO i Albanci hoće rat". List na naslovnoj strani donosi sliku premijera Srbije Aleksandra Vučića sa "Delijama u Zagrebu".


Predsednik Mladosti iz Bačkog Jarka odbio nagradu zbog političke komisije | Autonomija\nPredsednik Mladosti iz Bačkog Jarka odbio nagradu zbog političke komisije\n"Neverovatno za kakve sitne pare se prodaju, odmah sam rekao da mi nagradu od takve komisije nećemo primiti"\nPredsednik Fudbalskog kluba „Mladost“ iz Bačkog Jarka Trivun Josipović odbio je godišnje priznanje opštine i Sportskog saveza Temerin jer je komisija oformljena za ovu namenu skoro sva priznanja dodelila partijskim kolegama i porodici.\nŠest članova komisije, ujedno i pripadnika vladajuće Srpske napredne stranke na lokalu, dodelilo je priznanja i novčane nagrade za najbolji klub, najboljeg sportskog radnika, najbolje sportiste i nagradu za životno delo sebi veoma bliskim ljudima. Kako za 021 navodi Josipović, cela dodela je od početka orkestrirana, a njegovom fudbalskom klubu dodeljena je nagrada za najboljeg trenera, što je, kako napominje, apsurd.\n„FK ‘Mladost’ je trenutno najuspešniji klub u Bačkom Jarku i to kazuju naši rezultati. Za njih nije odgovoran samo trener, već je to uspeh celog kluba koji, inače, igra u četvrtoj ligi – osvojili smo Kup Novog Sada, kao i Kup Vojvodine, izborili učešće u Kupu Srbije, jesenji smo prvaci. Od ukupno 20 odigranih utakmica imamo samo dva poraza. Pre mesec dana me je pozvao predsednik Sportskog saveza Temerina i pitao me koju nagradu želimo, najbolji klub ili najbolji trener. Nečuveno“, kaže Josipović za portal 021.\nKako objašnjava, najbolje priznanje svake godine se podeli po političkoj osnovi, pa je na kraju nagrada za najbolji klub otišla stonoteniskom klubu Temerin, čiji predsednik Imre Pete je istovremeno odbornik u Skupštini opštine. Nagrada za najbolju sportistkinju otišla je džudistkinji koja trenira u klubu predsednika Sportskog saveza Nedeljka Đukića, koji i dodeljuje nagrade.\nPriznanje za najboljeg sportskog radnika je otišlo sekretaru FK „TSK“ Dragoljubu Đorđeviću, a u komisiji za dodelu sedeo je čovek iz rukovodstva tog kluba. Nagradu za životno delo dobio je fizioterapeut „TSK“ Milan Grujičić, čiji sin je sedeo u komisiji.\n„Novčane nagrade u ovim kategorijama su 20.000 do 30.000 dinara. Neverovatno za kakve sitne pare se prodaju. Odmah sam rekao da mi nagradu od takve komisije nećemo primiti i da ćemo iznos donirati najugroženijoj porodici u Bačkom Jarku. Ja ovaj posao ne obavljam zbog politike ili novca, već volim sport i mislim da ta deca imaju budućnost, a u ovom slučaju se novac bukvalno uzimao od dece da bi se zadovoljili pojedinačni interesi“, poručuje Trivun Josipović, koji je prilikom uručenja nagrade treneru FK „Mladost“ Draganu Miloševiću izašao pred prisutne i rekao im šta misli. Trener Milošević zbog apsurda dodele priznanja nije ni došao na ceremoniju.


POLITIKA IZNAD SPORTA Odloženo rusko gostovanje na Kosovu iz nefudbalskih razloga\nUtakmica kvalifikacija za EURO 2021. između ženske fudbalske kosovske* selekcije i reprezentacije Rusije biće odložen zbog izbora u južnoj srpskoj pokrajini, prenosi Koha.\nIzbori su zakazani za 6. oktobar, a meč koji bi trebalo da bude odigran 4. oktobra u Prištini biće odložen iz bezbednosnih razloga.\nNavijači na prvoj utakmici kosovske selekcije\nZvanična odluka UEFA još nije stigla, ali je odlaganje najavljeno na sajtu ruskog saveza, navodi Kosovo-onlajn.\n"UEFA je najavila našoj federaciji odlaganje utakmice kvalifikacija za Evropsko prvenstvo za žene 2021. protiv Rusije, koje je trebalo da se odigra u Prištini 4. oktobra. Ova odluka je doneta iz bezbednosnih razloga. Datum i mesto nove utakmice biće utvrđeni kasnije, nakon što se izvrše dodatne provere", navodi se u saopštenju ruskog saveza.\nUtakmica će najverovatnije biti odigrana u novembru.\nŽenska fudbalska reprezentacija Kosova\nDuško Tošić odlazi iz Portsmuta!?\nDuško Tošić će najverovatnije napustiti Portsmut, samo nekoliko nedelja pošto je stigao u taj klub, piše londonski Dejli mejl.


Nezavisno društvo novinara Vojvodine je u republičke komisije za ocenu vrednosti medijskih projekata predložilo članove nevladinih organizacija koji će u ovim komisijama zastupati građane i njihove interese u sferi javnog informisanja.\nNDNV je predložio Aleksandra Popova (Centar za regionalizam), Đorđa Pavićevića (Centar za primenjene evropske politike), Aleksandru Đurić Bosnić (Centar za interkulturalnu komunikaciju), Natašu Govedaricu (Forum ZfD), Izabelu Kisić (Helsinški odbor za ljudska prava u Srbiji), Fahrudina Kladničanina (Forum 10), Dragoslavu Barzut (LGBT organizacija Da se zna!), Dragana Dobrašinovića (Koalicija za nadzor javnih finansija) i Ivana Grujića (Edukacioni centar Leskovac).\n„Predložene su osobe visokih moralnih načela, koje su već dugo aktivne na našoj društvenoj sceni i predstavljaju nedvosmislene borce za javni interes, i koji pritom imaju i potrebno medijsko znanje za ocenu vrednosti predloženih projekata, odnosno vrednovanje programskog sadržaja“, navode u NDNV-u.\nOni napominju i da je važno da u komisijama budu predstavnici civilnog sektara koji će braniti javni interes u medijima iz polja sopstvene ekspertize.\nCivilno društvo NDNV Projektno sufinansiranje\nNataša Jeremić: Zbog straha od otkazivanja reklama, Hello nije objavio intervju sa mnom →


M. D. 21. jula 2015. 18:00\nPredsednik Republike Srpske Milorad Dodik izjavio je u ponedeljak da je RS preduzela sve aktivnosti na dokumentovanju i ispitivanju ko je sve bio u Potočarima, kada je pokušano ubistvo premijera Srbije Aleksandra Vučića, i da tu istragu vodi Specijalno tužilaštvo.\nDodik je za RTS rekao da će da će oni koji su pokušali da linčuju Vučića odgovarati samo ako to budu radili organi Republike Srpske i Srbije, jer, kako je kazao, ako to preuzme Tužilaštvo BiH, „od toga neće biti ništa“.\nOn smatra da je napad na premijera Vučića bio napad na Srbiju, sa ciljem da se ona ponizi u trenutku kada je odavala počast srebreničkim žrtvama.\n„Teritorija Republike Srpske obezbeđuje se isključivo policijom Republike Srpske. I to smo i uradili. Vučić nije imao nijedan problem od ulaska u Republiku Srpsku do memorijalnog centra“, naveo je Dodik.\nOn je napomenuo da Vučić nije imao problema ni prilikom izlaska do granice, „ali je imao u Potočarima, gđe je Bakir Izetbegović svestan da će uvek ispričati istu priču – pa ja to nisam znao, žao mi je i tako dalje“.\n„Mislim da on žali za nečim drugim. Žali što se to nije odigralo do kraja i da bi on bio intimno sretniji da je, ne daj Bože, došlo do kraja i da je Vučić linčovan“, rekao je Dodik.


Kinezi izveli zahvat koji niko do sada nije uspeo – Portal o evoluciji i tehnologiji\nKinezi izveli zahvat koji niko do sada nije uspeo\nPosted by evolveandtech on 6 Nov 2017 17 Nov 2017\nTim kineskih naučnika uspeo je da koriguje genetsku anomaliju na ljudskim embrionima nosiocima ozbiljnog naslednog oboljenja krvi, talasemije, što je prvi put urađeno do sada.\nTalasemija je genetsko oboljenje koje sprečava ispravnu proizvodnju hemoglobina, supstance u crvenim krvnim zrncima koja omogućava prenos kiseonika kroz telo. Bolest u svom najtežem obliku izaziva potencijalno smrtonosnu anemiju i povezana je sa mutacijom gena nazvanog HBB.\nUpotrebom nove tehnike genetskog ispravljanja kojim se hemijski modifikuje DNK, kineski naučnici sa univerziteta Sun Jat-sen uspeli su da isprave jednu od varijanti te mutacije na ljudskom embrionu napravljenom u laboratoriji.\n“Ovo predstavlja značajan tehnički napredak”, rekao je Daren Grifin, profesor genetike na Univerzitetu u Kentu, ali je dodao da etičke posledice genetskih izmena embriona treba bliže ispitati, a prva briga treba da bude bezbednost. Genetska izmena embriona često izaziva druge nepredvidljive mutacije koje mogu biti opasne i to je glavni razlog zbog koga je naučna zajednica jako oprezna kada je reč o upotrebi te tehnike za sprečavanje određenih bolesti.\nPrevious Post Ukoliko želite da budete surogat roditelj, prevashodno angažujte advokata\nNext Post Izmišljeni čipovi koji leče tkiva i organe


Panel u Beogradu: Zarobljena država umanjuje prava gradjanima\nBeta 29. juna 2018. 15:15\nSudija Apelacionog suda i predsednica Društva sudija Srbije Dragana Boljević je rekla da je u poslednjem izveštaju Venecijanske komisije očekivala da će se „trgovati vladavinom prava“ zarad dnevnopolitičkih interesa, ali i da razume zašto je ministarka pravde Nela Kuburović rekla da je zadovoljna tim izveštajem o kvalitetu nacrta ustavnih amandmana za poglavlje o pravosudju.\n„Nacrt Izveštaja Venecijanske komisije u koji smo imali uvid je bio još direktniji i još eksplicitnije kritički… Komisija je uhvatila Ministarstvo sa rukama u tegli džema, a zadovoljstvo Nele Kuburović je izazvano na osnovu nekoliko ustupaka, prevashodno vezanih za Visoki savet sudstva“, rekla je Boljević.\n„Evropska unija sama odstupa od svojih bazičnih principa zarad svojih interesa.., a državne institucije započinju desetine hiljada procesa za koje unapred znaju da će ih izgubiti. Struci je potrebna pomoć i jačanje institucija“, ocenila je Boljević.\nPredsednik Upravnog odbora BCBP-a Miroslav Hadžić je kazao da je zarobljena država „nekontrolisana, potencijalno neodgovorna vlast koja služi samo svojoj svrsi“, ali da to nije nikakva novost.\n„Od 2012. godine (predsednik Srbije Aleksandar) Vučić i ljudi oko njega pokušavaju da uspostave ličnu kontrolu nad sektorom bezbednosti, ali su to pre njega pokušavali i svi ostali režimi. Možemo da kažemo da je država (u Srbiji) vazda zarobljena i da pribavlja moć“, ocenio je Hadžić.\nKazao je i da u Srbiji uvek govorimo samo o „reorganizaciji, ne o reformi“ sektora bezbednosti i da se u sistemu samo „menjaju likovi“.\n„U ovakvoj situaciji, vi stalno morate emitovati atmosferu straha, pošto u uslovima straha zarobljenost države činite nevidljivom“, rekao je Hadžić i dodao da je krajnja posledica zarobljene države „ukinuta bezbednost gradjana, tako da je bezbednost (Srbije) ugrožena iznutra“.\nPoverenik za informacije od javnog značaja i zaštitu podataka o ličnosti Rodoljub Šabić rekao je da je evidentan sve veći raskorak izmedju normativnog i stvarnog stanja poštovanja zakona i da je „urušavanje institucija put bez povratka“.\n„Odgovornost elita po pravilu izostaje“, kazao je Šabić.\nSvoj odnos sa institucijama u zaštiti podataka o ličnosti, Šabić je okarakterisao kao „zanimljivu bitku koja dugo traje“, ali dodao da „ponekad pomisli da je dobro što mu mandat ističe“.\nNovinarka Tamara Skroza je najavljeno formiranje državne „Grupe za borbu protiv lažnih vesti“ okarakterisala kao „bizarno“, jer ima utisak da „vlast živi na lažnim vestima i manipulaciji statistikom“.\n„Ali mi se već danima kao medijska zajednica bavimo (tom) temom koja ne postoji, ali koja je potencijalno opasna. Ako se takvo telo oformi, radiće kao inkvizicija za medije. A to je samo plasman nove teme, samo se bavimo novim temama, umesto da se bavimo opstankom“, kazala je Skroza.\nKomentarišući Radnu grupu za medijsku strategiju, ona je rekla da su medijski zakoni dobri, ali ih „ne poštuju najvažnije medijske institucije u zemlji“, novinari trpe otvoren pritisak iz kabineta predsednika Srbije, dok spoljni akteri novinarske organizacije i aktiviste „guraju u dijalog s vlastima“.\n„Ambasador jedne od vodećih zemalja mi je jednom prilikom rekao da ne možemo da diskvalifikujemo proces (dijaloga sa vlastima). Mogu da diskvalifikujem taj proces, jer je to gaženje Ustava“, zaključila je Skroza.


Isplata državne pomoći zaposlenima u prosveti i naučnim radnicima – Far\nMinistar finansija Siniša Mali najavio je da će u četvrtak i petak zaposleni u prosveti, kao i naučni radnici, dobiti pomoć od države od po 10.000 dinara. Naveo je da su danas novac dobili zaposleni u školama od posebnog interesa.\nPrema njegovim rečima, u četVrtak će novac leći na račune zaposlenih u visokom obrazovanju i naučnim radnicima, a u petak zaposlenima u osnovnom i srednjem obrazovanju.\nMali kaže da će ovaj vid pomoći dobiti više od 130.000 zaposlenih u sektoru obrazovanja, za šta je izdvojeno 1,6 milijardi dinara, i napomenuo da se država ne zadužuje kako bi isplatila navedenu pomoć.\nMinistar finansija je istakao da država nastavlja da pomaže i privredi i građanima i da će od 16. maja biti otvoren portal za prijavu za novu pomoć od 100 evra mladima, koja će biti isplaćena u prva tri dana juna.\nNajavio je da će se na sutrašnjoj sednici Vlade naći preporuka lokalnim samoupravama da se i zaposlenima u predškolskim ustanovama isplati jednokratna pomoć, jer su oni u njihovoj nadležnosti.\nGovoreći o uvođenju novog sistema e-fiskalizacije, Mali je naglasio da je za potpuni prelazak na taj sistem ostalo još četiri dana i dodao da je predmet fiskalizacije približno 200.000 lokacija i više od 140.000 privrednih subjekata.\nOn je podsetio na to da se od 1. maja u javnom sektoru uvodi sistem e-faktura, pri čemu je naveo podatak da je 10.500 korisnika javnih sredstava, odnosno javnih preduzeća i lokalnih samouprava već u sistemu e-faktura.\nDo kraja godine će i privatni sektor biti uključen, što će nam dati prostor da vraćamo PDV u roku od dan ili dva, rekao je ministar i dodao da je to bio jedan od glavnih zahteva privrede jer se na taj način unapređuje poslovno okruženje i konkurentnost privrede, saopšteno je na sajtu Vlade Srbije.\nSutra isplata polovine minimalca za više od 1.100.000 zaposlenih Penzionerima po 20.000 dinara – predizborni trik ili populistička mera Počela isplata 100 evra korisnicima socijalne pomoći, isplata druge minimalne zarade u prvoj nedelji juna U utorak počinje isplata dodatnih 20 evra za 5,8 miliona građana\nDržavna pomoćE-fiskalizacijaIsplataministar finansijamladiNaučni radniciProsvetaSiniša MaliSrbija


od Maja taj Sre Okt 06, 2010 10:35 am\nSlika za koju se verovalo da je rad učenika holandskog slikara Rembranta, autentifikovana je kao rad samog majstora, saopšteno je iz muzeja u Roterdamu.\n"Do sada smo mislili da je slika rad jednog Rembrantovog učenika, ali je stručnjak Ernst van de Vetering otkrio da se radi o originalnom Rembrantu", rekla je predstavnica muzeja Karola de Grun.\nUlje na platnu "Tobijas i njegova žena" dimenzija 40,3 sa 54 centimetra, na pozajmici je u roterdamskom muzeju od 1972.\nVrednost slike na kojoj su prikazani muškarac i žena kako sede ispred ognjišta procenjena je na osam miliona evra. Autentičnost slike potvrdio je nezavisni holandski stručnjak za Rembranta, navodeći da postoji više sličnosti između te i još jedne Rembrantove slike.\n"Tobijas i njegova žena" od petka će, pa u narednih mesec dana, biti izložena u Muzeju Bejmans van Beningen.\nRembrant van Rejn (1606-1669) spada u najznačajnije slikare barokne umetnosti u Evropi.


Bivši komandant OVK pozvan od strane Specijalnog suda\nListi pozvanih od strane Specijalnog Suda dodato je još jedno ime. Ramiz Ćerići, bivši komandant drugog bataljona OVK „Ruždi Saljihu“, pojaviće se pred Specijalnim sudom 9. jula, prenosi Koha.\nizvor: Kossev, Koha\nRamiz Ćerići zvani „Lav“ kaže da je poziv da se javi Specijalnom sudu dobio pre nekoliko dana, prenosi KTV.\nU kom će svojstvu biti ispitan, za sada nije poznato, tvrdi Ćerići.\nPotvrdio je da se u pozivu ovog suda navodi da bi sa sobom trebalo da ponese sve beleške koje poseduje od vremena kada je bio komandant OVK.\nĆerići poziv Specijalnog suda vidi kao dobru priliku da, kako kaže, priča o „fer borbi OVK“.\n„Zločinci bi trebalo biti kažnjeni, ali ne i rat OVK“, poručuje.\n23.05.2022 Imovina Dečana, ski staza i hoteli na Brezovici u Fond kosovskog bogatstva (444)\n23.05.2022 ’’Blokiraćemo PO dok se našim porodicama ne obezbedi po jedno radno mesto’’ (193)


"Jeremić najbolja opcija za reforme u UN"\n„Jeremić najbolja opcija za reforme u UN“\nM. K. 27. septembra 2016. 15:50\nPrvi put u istoriji UN jedan kandidat za generalnog sekretara UN je predao jedinstvenu platformu za kampanju i to je Vuk Jeremić, prenose mediji u Srbiji.\nKako navodi portal Nationalinterest.org, bivši srpski šef diplomatije je predao platformu pod nazivom “Jačanje UN u 21. veku“, koja sadrži 53 tačke.\nTaj program je objavljen na zvaničnoj internet-prezentaciji Ujedinjenih nacija i dostupan je na ovom linku.\n“Jeremićev predlog nudi korak napred za Ujedinjene nacije, kako bi premostile jaz nastao kroz govore ljudi poput Baraka Obame i Sergeja Lavrova. Jeremić nudi veliko refokusiranje Ujedinjenih nacija u neideološkog, tehnokratskog provajdera rešenja za probleme, pritom izbegavajući potrebu da arbitrira između različitih viđenja međunarodnog političkog poretka. Rusija, Kina i SAD, kao i velike evropske sile mogu da izraze nesaglasje sa širom političkom slikom, ali svi oni vide negativne efekte klimatskih promena, migracija, širenja pandemija… Mala prljava tajna u Vašingtonu je da dok političari žele da označe UN kao rasipničku, u mnogo situacija SAD zavise od UN. Jeremićevi predlozi žele da učine UN boljim u stvarnom delovanju, u fiskalnoj kontroli, kao i nameru da se nađe dobar odgovor za one u SAD koji žele UN kao podršku moći u američkoj politici bezbednosti. Vol strit džornal je nedavno zaključio da bi Jeremić bio najbolja opcija za reforme u UN“, navodi se u tekstu koji je potpisao Nikolas Gvosdev.\nOn dodaje da u srži Jeremićevih predloga vidi ambicioznu želju da se definiše šta kolektivna bezbednost znači u 21. veku, kao i kakva je uloga UN kao kolektivne bezbednosne organizacije, a ne samo embrioničke svetske vlade.\n“Da li ovu viziju članice Saveta bezbednosti UN žele da podrže? Ako se u obzir uzmu nove podele na sever, zapad, istok i jug, sledeći generalni sekretar UN će morati da pliva kroz sve te tokove. Ukoliko se to ne dogodi, paraliza sistema koja se manifestovala protekle nedelje će nastaviti da pravi eroziju u naporima da se postignu globalna rešenja“, zaključio je Gvosdev.\nizbor generalnog sekretara UNUjedinjene nacijevuk jeremić


Izvor: NoviMagazin.rs, 11.Maj.2020, 15:48\nPandemija korona virusa dovela je u pitanje ambiciozne planove Nemačke za predstojeće predsedavanje EU i kancelarka Angela Merkel moraće da menja dosadašnje planove, a vrlo je moguće da će neke teme skliznuti sa dnevog reda, ocenjuje nemački dnevnik Frankfurter algemajne cajtung (FAZ).\nAli druga polovina godine, u kojoj će nemačka kancelarka i Ministarstvo inostranih poslova moći da režiraju evropske pregovaračke procese, već je opterećena drugačijim očekivanjima i skrivenim problemima, prenosi Euraktiv Srbija.\nKancelarka Angela Merkel je u redovnoj nedeljnoj video-poruci obećala da će nemačka vlada uprkos pandemiji tokom svog predsedavanja EU pokloniti pažnju i drugim pitanjima.\nOna je priznala da će to predsedavanje zbog virusa biti drugačije nego što se zamišljalo. Urgentna tema će, na primer, biti kako se u svim državama EU može uspostaviti efikasni evropski zdravstveni sistem. Ipak, važna oblast rada ostaće, prema rečima kancelarke, borba protiv klimatskih promena.\nFAZ, međutim, piše da upravo temi klimatskih promena preti opasnost da sklizne sa dnevnog reda EU, pošto sledeća globalna klimatska konferencija, za koju Brisel namerava da pripremi svoje zaključke, neće kako je planirano biti održana u novembru u Glazgovu, već će verovatno biti odložena na godinu dana.\nAko otpadne taj rok kao faktor pritiska da se donesu odluke i postigne saglasnost, veliki su izgledi i za odlaganje konsultacija o klimatskim ciljevima EU.\nNemački dnevnik ocenjuje da će najveći uticaj kriza sa korona virusom imati na evropski višegodišnji budžet.\nDosadašnji budžetski predlozi neće biti dovoljni da finansiraju projekte zdravstvene i ekonomske pomoći koje je EU već definisala ili još razmatra.\nJoš nije odlučeno da li će samit biti organizovan kao virtuelni sastanak, ili će možda biti i odložen. U obzir dolazi i umanjena verzija, pri čemu ne bi učestvovali predstavnici svih evropskih zemalja, već samo Nemačka kao predsedavajuća i institucije EU.\nTime bi mnogi lideri manjih članica EU ostali bez prilike da se rukuju sa najmoćnijim čovekom Azije i da se sa njim nađu na tradicionalnoj "porodičnoj fotografiji", piše frankfurtski list.


Настава скраћена, протест просветара у Београду | Унија синдиката просветних радника Војводине УСПРВ\nPredstavnik Sindikata radnika u prosveti Zdravko Kovač izjavio je da je zahtev za izuzećem prosvetara iz najavljenog smanjenja plata u javnom sektoru opravdan jer je samo prosveta prošla kroz racionalizaciju.\n„Nezakonito su nam ukinuli minuli rad, nismo dobijali bonuse, nemamo socijalni program u slučaju viškova. Na ulicu nas je izvela vlast koja sebe smatra socijalno odgovornom, prvenstveno se to odnosi na ministre iz Socijalističke partije Srbije koji su u nekoliko prethodnih mandata vodili resor prosvete“, kazao je Kovač.\nOn je ocenio da aktuelni odnos vlasti prema zahtevima prosvetnih radnika predstavlja „osvetu loših đaka, plagijatora i lažnih doktora koji ne mogu da cene kvalitetno obrazovanje kad su prečicama i korupcijom došli do današnjih pozicija“.\nPredsednik Sindikata obrazovanja Srbije Branislav Pavlović ocenio je da su „svi zaboravili prosvetu“ i da je resorni ministar Srđan Verbić „najlošiji od svih loših ministara prosvete“ u Srbiji.\n„Džabe mi pregovaramo sa Verbićem kad ovom državom vlada Međunarodni monetarni fond. Ovaj protest pokazuje da ipak ima sindikata u Srbiji koji se ujedinjeni bore za sindikalna prava. Tu smo, nismo umrli i nastavićemo da se borimo“, rekao je Pavlović.\nPredsednik Granskog sindikata prosvete „Nezavisnost“ Tomislav Živanović ocenio je na protestu da je vlast dovela prosvetu i prosvetne radnike „na prosjački štap“.\n„U kakvom haosu je zemlja koja je među vodećima u svetu po odlivu mozgova i čija državna uprava zapošljava one koji kupuju diplome na privatnim fakultetima. Danas smo unapređeni u glasnike koji će nadležne obavestiti u kakvom je stanju prosveta“, kazao je Živanović.\nSkup u centru Beograda obezbeđivala je policija, a saobraćaj u okolnim ulicama odvijao se bez prekida.\nPrema podacima Unije prosvetnih radnika Srbije, između 800 i 1.000 škola, od ukupno 1.800 u Srbiji, danas je potpuno ili delimično obustavilo rad.\nNastava skraćena, prosvetari štrajkuju\nPredsednik Unije sindikata prosvetnih radnika Dragan Matijević izjavio je da je od jutros nastava potpuno ili delimično obustavljena u 433 škole čiji zaposleni pripadaju tom sindikatu. Ministarstvo prosvete, nauke i tehnološkog razvoja saopštilo je, međutim, da se nastava u osnovnim i srednjim školama u Beogradu do 10 časova odvija se u punom kapacitetu u 264 škole, što je 89 odsto škola. Nezadovoljni najavom smanjenja plata u okviru vladinih mera štednje, četiri najveća sindikata prosvete organizovaće danas protest u Beogradu, a u školama članicama tih organizacija neće biti nastave.\nMatijević je u izjavi TV Pink rekao da će učenicima, koji zbog današnjeg najavljenog protesta prosvetnih radnika neće imati časove, nastava biti nadoknađena.\n„Napravićemo plan nadoknade, ili ćemo produžiti školsku godinu za jedan dan ili ćemo odraditi jednu subotu“, rekao je Matijević.\nMatijević je istakao da su prosvetni radnici najmanje plaćeni od svih javnih službi, jer je prosek primanja u prosveti 43.000, a sa najavljenim smanjenjem iznosio bi samo 39.000 dinara.\n„U Srbiji se za obrazovanje izdvaja samo 3,18 odsto bruto nacionalnog dohotka, a u Evropi je prosek izdvajanja 6,5 odsto“, naveo je Matijević.\nMatijević je dodao da su u planu protesti u novembru i decembru, jer predstoje pregovori o zakonu o osnovama sistema obrazovanja i o kolektivnim ugovorima.\nMinistar Verbić je, rekao da je štrajk „bespredmetan jer je smanjenje plata u prosveti neminovno“.\nOd jutros potpuno ili delimično bez nastave u 433 škole\nOn je agenciji Beta kazao da je nastava potpuno obustavljena u 328 škola na teritoriji Srbije koje pokriva taj sindikat, dok se u 105 primenjuje minimum procesa rada sa časovima skraćenim na 35 minuta.\n„Prema podacima kojima raspolažemo, 22 škole u Beogradu su potpuno obustavile nastavu, u Nišu 29, Čačku 24, a u Kraljevu 32 škole ne rade od jutros“, rekao je Matijević.\nČlanovi četiri reprezentativna sindikata prosvetara – Unija sindikata prosvetnih radnika, Sindikat obrazovanja Srbije, Sindikat radnika u prosveti i Granski sindikat prosvetnih radnika „Nezavisnost“, održaće danas u 13 časaova u Beogradu protest sa zahtevom da prosveta bude izuzeta od najavljenog smanjenja plata u javnom sektoru i da skupština donese Zakon o platnim razredima.\nMinistarstvo: Nastava u 89 odsto škola u Beogradu\nPrema podacima Školske uprave, od ukupno 285 škola u Beogradu 32 škole su u potpunosti obustavile rad, što je 11 odsto, dok su časovi na trideset minuta skraćeni u 80 škola, odnosno 28 odsto od ukupnog broja.\nDetaljne podatke o radu škola Ministarstvo prosvete, nauke i tehnološkog razvoja objaviće u toku dana, kako budu pristizale informacije iz školskih uprava širom Srbije, navodi se u saopštenju.\nNezadovoljni najavom smanjenja plata u okviru vladinih mera štednje, četiri najveća sindikata prosvete organizovaće danas u 13 sati protest u Beogradu, a, kako su najavili, u školama članicama tih organizacija neće biti nastave.\nProsvetari u štrajku mogu da ostanu bez dela zarade\nKostić je rekao da su direktori škola nadležni da vode evidenciju o onima koji protestuju, ali i da pokrenu disciplinski postupak protiv kolega koji uopšte ne rade.


Ministar Bogdanović na Cetinju: Prijestonica dobija bioskop, realizaciju projekta podržalo Ministarstvo kulture\nDatum objave: 24.08.2020 14:17 | Autor: Ministarstvo kulture\nMinistar kulture Aleksandar Bogdanovićdanas je sa gradonačelnikom Prijestonice CetinjeAleksandrom Kašćelanom razgovarao o aktuelnoj i budućoj saradnji u oblasti kulture. Tim povodom potpisan jei ugovor o uspostavljanju bioskopa u ovom gradui njegovom opremanju savremenom tehnikom. U realizaciju ovog projekta Ministarstvo kulture i Filmski centar Crne Gore uložiće 80.000 eura.\n„Zadovoljstvo mi je što smo pokrenuli aktivnosti na revitalizaciji prikazivačke djelatnosti u Prijestonici, jer će timedodatno biti upotpunjena kulturna ponudaovog grada. Prijestonica je već izabrala i lokaciju, riječ je o zgradi Crvenog krsta, pa se nadam da će Cetinjani uskoro moći da, u savremeno opremljenoj bioskopskoj sali, vide najkvalitetnije filmske projekcije domaće i inostrane produkcije“, kazao je ministar Bogdanović.\nNaglasio je da će realizacijaprojektabiti ispraćena do kraja, a istovremeno radiće se i na budućem pozicioniranju Cetinja kao jedne od ključnih filmskih lokacija u Crnoj Gori.\n„Bogato kulturno i istorijsko nasljeđe Prijestonicu preporučuje i kao atraktivnu filmsku destinaciju“, poručio je ministar Bogdanović.\nTokom današnjeg sastanka, sagovornici su se osvrnuli i na projekte iz oblasti kulturno-umjetničkog stvaralaštva koje Ministarstvo kulture kontinuiranofinansira i sufinansira, a više riječi bilo je o očuvanju, zaštiti i prezentaciji kulturnog nasljeđasa teritorije Prijestonice.U tom kontekstu, ministar Bogdanović podsjetio je da je Ministarstvo kulture tokom posljednje dvije godine u projekte iz oblasti kulturne baštine na Cetinju uložilo više od pola miliona eura.\n„Među projektima koje bih posebno izdvojio jesu završena konzervacija spomenika Lovćenska vila, sanacija tri kapije u Njegoševom parku,ali ne manje važna sui ulaganja u nove muzejske postavke, rekonstrukciju i adaptaciju Stare bolnice i istraživanja na više lokaliteta, poput Žabljaka Crnojevića“, kazao je ministar Bogdanović.\nNa današnjem sastanku bilo je riječi i o mogućnosti obnavljanja Cetinjskog bijenala,asa rukovodstvom Prijestoniceposebno je razgovaranoo potrebi uspostavljanja posebne javne ustanove iz oblasti kulturno-umjetničkog stvaralaštva, što je, kako je naglasio ministar Bogdanović, Ministarstvokulture u potpunosti spremno da podrži.\nGradonačelnik Aleksandar Kašćelan istakao je da je današnja posjeta ministra Bogdanovića pokazatelj izuzetno dobre saradnje Prijestonice i Ministarstva kulture. Ocijenio je i da je podrška za projekte i aktivnosti o kojim je danas razgovarano od izuzetnog značaja za unapređenje kulturnih potencijala Cetinja.\n„Saradnja je izuzetna u svim oblastima i treba samo tako da nastavimo“, poručio je gradonačelnik Kašćelan.\nMinistar Bogdanović obišao je danas i spomenik Lovćenska vila u čiju sanaciju i konzervaciju je uloženo 25.000 eura.


Još 10 dana do Struge 2013: Konstanca se rešava srpske trojke – Balkan-Handball.com\nHome / Balkan / Još 10 dana do Struge 2013: Konstanca se rešava srpske trojke\nPoslednja izmena: 05/08/2013\nRumunski šampion Kostanca, pokušaće krajem meseca da u portugalskom Portu na kvalifikacijama EHF Lige šampiona, izbori plasman u evropsku klupsku elitu po sedmi put. U potrazi za formom ekipa bivšeg makedonskog selektora Zvonka Šundovskog i njegovog asistenta, Marka Isakovića, ovih dana boravi u slovenačkim Termama Čatež, gde će odigrati i par mečeva sa tamošnjim klubovima. Prva pobeda je već upisana, savladana je Sevnica 28:23. Odmah posle Slovenije, Rumune čeka i najvažniji test pred 31.avgust, kada će u Portu protiv domaćina pokušati da izbore finale kvalifikacionog turnira za Ligu šampiona – 41. međunarodni turnir u Strugi gde će učestvovati zajedno sa ekipama Vardara, Metalurga, Ivrija, beloruskog Bresta, Versaja i domaćina, Struge. Turnir na obalama Ohridskog jezera, održava se od 14. do 17. avgusta.\nDa će Konstanca imati velikih problema da se dokopa EHF Lige šampiona, govore i promene u rumunskom sastavu. Nova odredba tamošnje Federacije o broju stranaca u jednom timu – koji je sada ograničen na tri internacionalca, primorala je i rumunskog šampiona da „pročisti“ svoje redove, a na tapetu su se našli srpski internacionalci – Dalibor Čutura, Milutin Dragićević i Predrag Vujadinović.\n– Čutura i Dragićević imaju velike ugovore, a njihove igre u Ligi šampiona prošle sezone nisu bile ubedljive. Dobili su opciju smanjenja ugovora ili da klub napuste kao slobodni igrači. Hoćemo da dovedemo još jednog desnog beka, a zbog toga bi Vujadinović trebalo da ode na pozajmicu – reči su direktora kluba Ali Nurhana.\nKonstancu je ovog leta napustio i španski internacionalac, Havier Humet, koji se zaputio u redove još jednog učesnika spektakla u Strugi, francuski Ivri.\nRumunski šampion bi tako ostao sa dva stranca – Aleksandrom Adžićem i makedonskim internacionalcem, Brankom Angelovskim.\nDalibor ČuturaHCM ConstantaHCM KonstancaMilutin Dragićević\n← Prethodni članak Vojvodina sišla sa Zlatara – Sledi dvomeč sa rumunskom Politehnikom\nNaredni članak → Ko će osvojiti 41. Međunarodni rukometni turnir u Strugi?\nPingback: Vardar brusi formu u Kranjskog Gori, Ilija Abutović: “Braća Rusi se lako uklapaju” :: Balkan Handball


DODIK: Nikada se u RS neće izučavati o genocidu u Srebrenici i opsadi Sarajeva! TO JE LAŽ! - Infosvijet\nOd admin\t na sep 27, 2017\nPodržao je najavu ministra prosvjete i kulture RS-a Dane Maleševića, da će na teritoriji tog bh. entiteta biti zabranjeni udžbenici iz FBiH ukoliko u njih budu uvedene lekcije poput “opsade Sarajeva” ili izučavanja “genocida u Srebrenici”.\n“Nemoguće je da ovdje budu u upotrebi udžbenici iz FBiH u kome piše da su Srbi napravili genocid i da su držali pod opsadom Sarajevo. To nije tačno i to se ovdje neće izučavati”, kategoričan je on ističući da to ne podrazumijevaju ni kriterijumi OSCE-a.\n“Da li bi Bošnjaci pristali da mi napišemo udžbenik u kojem se oni tako kvalifikuju ili neko drugi. To je izvan bilo kakve logike”, rekao entitetski predsjednik.\n“Kada ocijenimo da treba dodati novu energiju, to će biti učinjeno, ali to nije ovaj trenutak”, rekao je Dodik komentarišući spekulacije o rekonstrukciji Vlade RS-a.\nNa graničnom prelazu Doljani uvodi se jedna novina: Evo ko više ne može ovuda…\nPROČITAJTE PRIČU O RAMIZU DELALIĆU ĆELI ?\nOvo morate vidjeti: Srbijanski komičar Zoran Kesić o promovisanju…


Useljenje u Dom Vojske krajem leta - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Useljenje u Dom Vojske krajem leta\nUseljenje u Dom Vojske krajem leta\nsubota, 14 april 2012 10:25\nNakon desetogodišnjeg podstanarskog potucanja širom grada, Filološko-umetnički fakultete (FILUM) u Kragujevcu uskoro će, ako je suditi prema poslednjim zvaničnim najavama, rešiti najveći deo svojih prostornih problema. Kragujevački FILUM, najmlađa visokoobrazovna ustanova ovdašnjeg univerziteta, od osnivanja 2002. godine nema sopstvenu zgradu, već oko 1.600 studenata i 200 zaposlenih, od čega 170 profesora i asistenata, nastavne i druge aktivnosti organizuju na sedam lokacija u gradu. Iz Rektorata Univerziteta poslednjih dana, međutim, stižu oficijelne najave da podstanarskim nedaćama FILUMA-a uskoro dolazi kraj.\nU Rektoratu saopštavaju da se uspešno privode kraju višemesečni pregovori sa Ministarstvom odbrane o tome da se Dom Vojske u centru grada, jedan od najlepših objekata te vrste u Srbiji (okružen sportskim terenima, bazenom, letnjom baštom i dugim sadržajima) ustupi FILUM-u na korišćenje. Ministarstvo odbrane će, prema informaciji iz Rektorata, Dom Vojske FILUM-u ustupiti uz plaćanje određene godišnje nadoknade. Ugovor između Ministarstva odbrane i Univerziteta u Kragujevcu o ustupanju Doma Vojske FILUM-u uz godišnju kiriju, koja će naknadno biti definisana, trebalo bi, tvrde u univerzitetskim krugovima, da bude potpisan do kraja ovog meseca. Preliminarno je već dogovoreno da Ministarstvo odbrane, Dom Vojske FILUM-u ustupi na rok od 10 godina, nakon čega će se, kako se ovde očekuje, FILUM trajno useliti u objekte Kneževog arsenala (nekadašnji Vojno-tehnički zavod), za čiju su rekonstrukciji gradska uprava i rukovodstvo Univerziteta već zatražili novac od odgovarajućih fondova EU. Knežev arsenal je i za evropske prilike redak primer očuvane industrijske arhitekture i baštine iz 19. i s početka 20. veka, u kojem je prošlog leta sniman i međunarodni serijal o gradnji najslavnijeg i najtragičnijeg putničkog broda na svetu - Titanika.\nDo očekivane rekonstrukcije Kneževog arsenala, studenti tri odseka FILUM-a (filološkog, muzičkog i primenjene umetnosti) i zaposleni na tom fakultetu nastavne i ostale aktivnosti (koncerti, izložbe i druge sve brojnije manifestacije) organizovaće u Domu Vojske, u koji će se useliti najverovatnije krajem leta ili početkom jeseni, to jest nakon njegove rekonstrukcije i adaptacije za potrebe visokoškolske ustanove.\nU Dekanatu FILUM-a kažu da je informacija o skorašnjem okončanju pregovora o ustupanju Doma Vojske tom fakultetu odlična vest. Dom Vojske, kažu u rukovodstvu FILUM-a, ima oko 3.500 kvadratnih metara, od čega svih 3.000 kvadrata može da se iskoristi za potrebe fakulteta.\nNisu nezadovoljni ni u rukovodstvu grada, koje godinama unazad, zajedno sa Univerzitetom, nastoji da reši ovaj probleme. Čelnici Kragujevca tvrde da je ustupanje Doma Vojske dobro kako za tu ustanovu i Univerzitet, tako i za grad.


► Najvažniji događaji u Srbiji u 2019. godini\nPredstavljamo vam deset najvažnijih događaja u Srbiji koji su obeležili 2019. godinu.\n1. PODIGNUTA OPTUŽNICA ZA UBISTVO IVANOVIĆA\nGotovo dve godine od ubistva predsednika Građanske inicijative "Sloboda, demokratija, pravda" Olivera Ivanovića, Specijalno tužilaštvo Kosova podiglo je 2. decembra optužnice protiv šest osoba koji se terete za umešanost u njegovo ubistvo.\nOptužnica je podignuta protiv Nedeljka Spasojevića i Marka Rošića, Dragiše Markovića, Žarka Jovanovića, Radeta Basare i Ivanovićeve sekretarice Silvane Arsović, koja je osumnjičena da je znala da su kamere ispred sedišta Ivanovićeve partije bile isključene i da ih je odmah nakon ubistva uključila.\nU optužnici piše i da je za potpredsednikom Srpske liste Milanom Radoičićem kao i za Zvonkom Veselinovićem izdat međunarodni nalog za hapšenje zbog upravljanja kriminalnom grupom.\nSvi osumnjičeni i uhapšeni u slučaju ubistva Ivanovića su, prema optužnici, delovali kao deo ove organizovane kriminalne grupe sa strukturom, hijerarhijom i definisanim ulogama.\n2. DIJALOG O IZBORIMA, OPOZICIJA NAJAVLJUJE BOJKOT\nDeo opozicije okupljen u Savezu za Srbiju (SzS) najavio je krajem leta da će osim rada parlamenta bojkotovati i predstojeće izbore jer ne postoje uslovi za njihovo održavanje pod fer, poštenim i slobodnim uslovima. Opozicija je iznela 42 zahteva među kojima su i oslobađanje medija, smena članova Regulatornog tela za elektronske medije i promene u Javnom servisu.\nVlast je odbijala razgovore, ističući da su izborni uslovi isti kao i 2012. godine. Međutim tokom leta došlo je do dijaloga na Fakultetu političkih nauka, koji su posle prvog sastanka napustili predstavnici SzS zahtevajući potpisivanje sveobuhatnog sporazum o fer izborima.\nTokom jeseni održan je dijalog uz direktno posredstvo predstavnika Evropskog parlamenta, ali SzS ni na tim sastancima nije želeo da učestvuje, već je tražio odvojene sastanke sa predstavnicima EU. Ishod dijaloga koji su predstavnici EU vodili sa predstavnicima vlasti, opozicije i nevladinim organizacijama je promena više zakona koji se tiču izbornih uslova - odnosno funkcionerske kampanje, finansiranje političkih aktivnosti, biračkih spiskova, posmatranja rada Republičke izborne komisije i obuka članova biračkih odbora.\nSastav REM-a nije promenjen u celosti ali će, kako je najavljeno, njegov rad biti unapređen izborom 3+2 nova člana. Predstavnica Evropskog parlamenta Tanja Fajon je posle završetka dijaloga navela da je optimista i da je postignut napredak i najznačajniji dogovor oko slobode medija, kao i da je zadovoljna što će izbori biti održani u krajnjem roku koji zakon dozvoljava.\nDeo opozicije zadovoljan je najavljenim promenama dok opozicija okupljena oko SzS pak smatra da izmene omogućavaju samo privid demokratije.\n3. GODINA AFERA (KRUŠIK)\nIako je 2019. godina bila obeležena brojnim aferama, slučaj koji je najviše ođeknuo u javnosti bila je afera Krušik u kojoj su iznete tvrdnje da je otac ministra unutrašnjih poslova Branko Stefanović zloupotrebio politički uticaj svog sina Nebojše da bi ispod proizvodne cene nabavljao minobacačke mine iz valjevske vojne fabrike i prodavao ih preko privatne firme GIM u Sadijsku Arabiju.\nBugarski portal Arms Watch objavio je niz dokumenata koji je pokazao da je ta municija kasnije završavala u rukama terorista u Jemenu pa čak i u Ukrajini, gde je korišćena protiv proruskih snaga.\nZaposleni u Krušiku Aleksandar Obradović, koji je i otkrio aferu i dokumenta dostavio medijima, uhapšen je 18. septembra zbog odavanja poslovne tajne, a javnost je o tome saznala tek posle tri nedelje iz medija. Posle pritiska javnosti on je prebačen u kućni pritvor u kojem je proveo više od dva meseca.\nIako su mediji objavili dokumenta iz kojih se vidi da je Branko Stefanović kao pravni savetnik GIM-a putovao u Saudijsku Arabiju i posećivao Krušik, Agencija za borbu protiv korupcije saopštila je da on nikada nije bio zaposlen u toj firmi i da ne postoji sukob interesa. Ministar Stefanović je više puta ponovio da njegov otac nema nikakve veze sa GIM-om, dok je predsednik Srbije Aleksandar Vučić prvo izjavio da je Branko Stefanović "u GIM-u samo običan zaposleni", a kasnije je i to demantovao "jer je bio loše obavešten".\nOd značajnijih afera u 2019. godini je bilo reči i o aferi "Jovanjica", nazvanoj po poljoprivrednom dobru u blizini Beograda na kojem je, osim organske hrane, gajeno i više od 65.000 stabljika marihuane. Činjenicu da su pojedini ministri i funkcioneri vlasti posećivali tu farmu opozicija je iskoristila da optuži vladajuću koaliciju da učestvuje u uzgajanju marihuane dok je aferu do usijanja doveo potpredsednik Narodne stranke Miroslav Aleksić koji je tvrdio da je vlasnik farme Predrag Koluvija po hapšenju na telefom zvao lično brata predsednika Andreja Vučića. I predsednik i uhapšeni su te tvrdnje demantovali.\n4. PONIŠTEN DOKTORAT MINISTRA SINIŠE MALOG\nGodina na izmaku ostaće upamćena po tome što je prvi put jednom ministru aktuelne Vlade utvrđena manjkavost u obrazovanju, odnosno što mu je poništen doktorat zbog plagijata. Na zahtev civilnog društva Univerzitet u Beogradu je, nakon pet godina pokušaja da izbegne izjašnjavanje o tome, poništio doktorat ministru finansija Siniši Malom.\nOd sumnje u originalnost doktorata do poništavanja put je vodio preko protesta studenata u organizaciji udruženja "Jedan od pet miliona", koji su u jednom momentu čak i blokirali Rektorat. U procesu dokazivanja plagijata bilo je uspona i padova pa je u jednom trenutku Stručna komisija Fakulteta organizacionih nauka ocenila da rad Siniše Malog nije plagijat. Tačku na slučaj stavio je Odbor za profesionalnu etiku koji je jednoglasno utvrdio "postojanje neakademskog ponašanja u izradi doktorske disertacije ministra finansija", jer je u delu disertacije doslovno preuzimao tekstove, odnosno cele pasuse iz tekstova drugih autora.\nPredsednik Srbije Aleksandar Vučić najavio je da će Mali zbog toga morati da plati političku cenu i da bi mu bilo bolje da je pocepao doktorat i napisao novi, ali se do kraja godine status ministra finansija u Vladi Srbije nije promenio.\nJoš tri visoka funkcionera aktuelne vlasti su pod sumnjom da su plagirali doktorate. U javnosti su otvoreni slučajevi doktorata ali i osnovnih studija ministra policije Nebojše Stefanovića, guvernerke Narodne banke Jorgovanke Tabaković a zatraženo je ispitivanje doktorata direktorke Službenog glasnika Jelene Trivan.\n5. VANREDNI PARLAMENTARNI IZBORI NA KOSOVU\nVanredni parlamentarni izbori, održani 6. oktobra, doveli su do značajnih promena na političkoj sceni Kosova pošto stranke čiji su lideri nekadašnji pripadnici OVK prvi put od 1999. godine najverovatnije neće biti deo nove vlasti u Prištini. Izbori su raspisani pošto je 19. jula premijer Ramuš Haradinaj podneo ostavku, nakon što je dobio poziv da se u svojstvu osumnjičenog pojavi pred Specijalnim sudom za ratne zločine OVK u Hagu.\nPregovore o formiranju parlamentarne većine vode pokret Samoopredeljenje Aljbina Kurtija, koji je na izborima osvojio 26,27 odsto glasova i Demokratski savez Kosova (DSK) nekadašnjeg premijera Ise Mustafe, kome je poverenje ukazalo 24,5 odsto građana. Novi saziv Skupštine Kosova činiće i stranke koje predvode bivši lideri OVK, poput Demokratske partije Kosova Kadrija Veseljija i Alijanse za budućnost Kosova dosadašnjeg premijera Ramuša Haradinaja, ali će te partije najverovatnije činiti opoziciju.\nSvih deset mandata za predstavnike srpske zajednice pripalo je Srpskoj listi koja je u srpskim sredinama ostvarila ubedljive pobede. Izborni proces obeležile su brojne žalbe na regularnost i ponovna brojanja glasova, zbog čega su konačni rezultati proglašeni tek krajem novembra, kao i tvrdnje Prištine da su se članovi Centralne izborne komisije "otrovali" tokom brojanja glasova iz centralne Srbije. Istraga o tom slučaju i dalje traje.\nKada je reč o odnosima sa Beogradom, nova vlada u Prištini će morati da se izjasni o taksama od 100 odsto koje je kabinet Ramuša Haradinaja uveo na robu iz centralne Srbije a čije ukidanje Beograd traži kao preduslov nastavka dijaloga. Kurti je rekao da je sa DSK postigao dogovor da takse od 100 odsto zamene za "politički, ekonomski i političko-trgovinski reciprocitet sa Srbijom", ali nije precizirao kako bi to izgledalo u praksi.\n6. I DALJE BEZ OPTUŽNICA ZA ZLOČINE OVK\nUprkos uveravanjima da će do kraja 2019. godine biti podignute prve optužnice za zločine Oslobodilačke vojske Kosova (OVK) to se još nije dogodilo. Kao novi termin za podizanje prvih optužnica pominje se januar 2020. godine. Pred Specijalni sud u Hagu za zločine OVK dosad je pozvano ili saslušano oko 250 osoba.\nPozivi su uručeni i nekim, sada već bivšim, predstavnicima kosovskih vlasti. U julu 2019. godine u svojstvu osumnjičenog saslušan je i nekadašnji regionalni komandat OVK-a Kosova Ramuš Haradnaj koji je u trenutku dobijanja poziva bio premijer. Hardinaj je nakon toga podneo ostavku, a mesec dana kasnije raspisani su vanredni parlamentarni izbori.\nU decembru je saslušan i bivši predsednik Skupštine Kosova Kadri Veselji, ali bez zvanične potvrde da li se pred sudom pojavio u svojstvu osumnjičenog ili svedoka. Među pozvanima u sud su i zamenik vrhovnog komandanta OVK Sokolj Bašota, bivši komandant Bezbednosnih snaga Kosova Kadri Kastrati, portparol OVK Jakup Krasnići, članovi Glavnog štaba i komandanti operativnih zona OVK.\nOni su dobijanje poziva komentarisali u sličnom maniru "da je rat na Kosovu bio pravedan, da se OVK borila za slobodu i nezavisnost i protiv ugnjetavanja albanskog naroda od Srbije". Prema nezvaničnim najavama poziv bi u narednom periodu mogao da dobije i predsednik Kosova Hašim Tači.\n7. NASTAVAK MODERNIZACIJE VOJSKE SRBIJE\nNakon više godina u kojima je Vojska Srbije jačala uglavnom na naslovnim stranicama tabloida, 2019. godina je donela više nove tehnike za oružane snage nego u prethodnih par decenija zajedno. Početkom godine je i zvanično primljena prva baterija haubica Nora B52, krenula je obuka i na šest borbenih oklopnih transportera Lazar 3, a nabavke su nastavljene i tokom godine.\nPrimljena je i određena količina kamiona FAP3240, prvih deset modernizovanih oklopnih izviđačkih automobila iz Rusije BRDM-2MS, kineska tehnika za jednu inženjerijsku jedinicu i novi kompleti zaštitne balističke opreme iz Jumka. Kraj godine ostaće upamćen po značajnoj obnovi kapaciteta helikopterskih jedinica, ne samo VS već i MUP-a, koje su ukupno dobile čak 15 helikoptera iz Rusije i Nemačke.\nIz Erbasa je stiglo osam helikoptera H-145M za vojsku i policiju (naručeno ukupno devet), dok su iz Rusije kupljena četiri borbena helikoptera Mi-35M i tri transportna Mi-17V5. Naručena je i prva baterija artiljerijsko-raketnog sistema PVO Pancir S1 iz Rusije, ali se isporuka tog sistema očekuju početkom iduće godine. U tom periodu očekuje se da stigne i beloruska donacija četiri lovačka aviona Mig-29.\n8. OSAM VEKOVA AUTOKEFALNOSTI SPC\nSrpska pravoslavna crkva obeležila je u 2019. godini osam vekova samostalnosti, odnosno autokefalnosti, ali ni taj jubilej nije prošao bez političkih konotacija i sukoba u vrhu crkve. Patrijarh Irinej je tim povodom ukazao na značaj SPC kroz vekove i ocenio da bez nje Srbi kao narod danas ne bi postojali.\nNjegov predlog Sinodu da se, povodom jubileja, predsedniku Srbije Aleksandru Vučiću uruči najviše crkveno priznanje - Orden svetog Save izazvao je protivljenje dela vladika. Tako su neslaganja u crkvi, koja su se pojavila još na majskom zasedanju, sada postala očita i za širu javnost. U predlogu je navedeno da se Vučiću orden dodeljuje za "neumornu borbu za celovitost Srbije, posebno za očuvanje Kosova i Metohije u njenom sastavu", pa je grupa vladika od patrijarha neuspešno zatražila da se održi vanredno zasedanje Sabora. Pojedine vladike - mitropolit crnogorsko-primorski Amfilohije i umirovljeni zahumsko-hercegovački episkop Atanasije, od ranije poznati kao glasni protivnici Vučićeve kosovske politike, javno su se usprotivili njegovom odlikovanju.\nObeležavanje osam vekova autokefalnosti prošlo je na nižem nivou od očekivanog, kakav je bio kada je srpska crkva proslavila 1.700 godina Milanskog edikta u Nišu. Tada su proslavi prisustvovali vaseljenski i ruski patrijarh, Vartolomej i Kiril, kao i drugi najviši predstavnici pravoslavnih crkava, koji su sada izostali. Zvaničan razlog za to nije saopšten ali je stručna javnost nagađala da su pozivi povučeni kako bi se izbeglo dalje komplikovanje situacije jer su Vaseljenska i Moskovska patrijaršija u velikom sukobu oko kanonske nadležnosti u Ukrajini, koji potresa i ostale pravoslavne crkve.\n9. PRESUDA ZA UBISTVO SLAVKA ĆURUVIJE - Dvadeset godina od ubistva vlasnika i urednika listova Dnevni telegraf i Evropljanin Slavka Ćuruvije doneta je provostepena presuda kojom su osuđena četiri pripadnika Službe državne bezbednosti, ali je javnost ostala uskraćena za odgovore na neka od važnih pitanja.\nSpecijalni sud nije prihvatio dokaze tužilaštva da su oficir službe Ratko Romić i njen pripadnik Miroslav Kurak koji je u bekstvu, neposredni izvršioci već ih je osudio na po dvadeset godina kao saizvršioce u teškom ubistvu. Tako je ostalo nepoznato ko je povukao obarač "škorpiona" u haustoru ispred zgrade gde je Ćurivija živeo, u Svetogorskoj ulici, na Uskrs 11. aprila 1999, u vreme NATO bombardovanja.\nNa 30 godina osuđen je nekadašnji šef Službe državne bezbednosti Radomir Marković, za podstrekavanje na teško ubistvo, koliko je dobio i nekadašnji šef beogradskog centra te službe Milan Radonjić, kao saizvršilac u teškom ubistvu. Marković je na suđenje doveden iz zatvora, gde izdržava kaznu od 40 godina za atentat na predsednika Srpskog pokreta obnove Vuka Draškovića i umešanost u ubistvo predsednika Srbije Ivana Stambolića. Ostalo je bez odgovora i ko stoji iza ubistva jer je u optužnici navedeno da je to učinjeno po nalogu n.n. lica iz najviših struktura vlasti. Advokat Slobodan Ružić, punomoćnik dece Ćuruvije, izjavio je da nema sumnje da je nalogodavac tadašnji predsednik države Slobodan Milošević.\nPresuda u slučaju Ćuruvija prva je presuda za ubistvo novinara u Srbiji. Još nije rasvetljeno stradanje dopisnika Večernjih novosti iz Jagodine Milana Pantića, novinarke Duge Radislave Dade Vujasinović i drugih.\n10. RETROSPEKTIVNA IZLOŽBA MARINE ABRAMOVIĆ U BEOGRADU\nKulturnu scenu Srbije u 2019. godini obeležila je velika retrospektivna izložba "Čistač" u Muzeju savremene umetnosti u Beogradu kojom se "kraljica performansa" Marina Abramović posle 44 godina ponovo umetnički vratila u glavni grad Srbije. Izloženo je više od 120 radova a to je bila prva izložba te umetnice u Beogradu još od 1975. godine.\nZa Abramovićevu je povratak u Beograd i otvaranje izložbe bilo emotivno, što je sama istakla, a događaj je izazvao ogromnu pažnju javnosti i medija u Srbiji i u regionu. Tokom boravka u rodnom Beogradu Marina Abramović je održala i javno predavanje ispred Muzeja savremene umetnosti, gde je o svom radu, životu i stvaralaštvu govorila pred više hiljada ljudi, što je ona opisala kao "svojevrsni umetnički Vudstok".\nU javnosti se dosta govorilo da je za taj kulturni događaj dobrim delom zaslužna predsednica Vlade Srbije Ana Brnabić i to tokom prve zvanične posete Norveškoj, kada se premijerka susrela sa Marinom Abramović i prisustvovala otvaranju njene izložbe u Oslu. Dosta pažnje javnosti privukla je cena same izložbe od 150 miliona dinara, od čega je država izdvojila 78 miliona.\nmarina abramovič /\nizbori na kosovu /\nMinistar odbrane Aleksandar Vulin izjavio je danas, tokom obilaska privremene bolnice u beogradskoj Štark areni, da će Vojska Srbije ispunjavati sve svoje zadatke i da je po naređenju...


Teslić: Djevojka preminula u prevrtanju quada – Kakanj24\nOd A S\t On avg 8, 2021\nN. M. (24) iz Teslića poginula je, a njen momak L. K. (23) zadobio je povrede kada su pali sa quada u šumi zvanoj Miljkovača u Buletićima kod Teslića.\nPortparol PU Doboj Dragana Kerkez rekla je da je nesreća policiji prijavljena jučer oko 16 sati iz Doma zdravlja Teslić, koji su ih obavijestili da je u navedenu ustanovu dovezena djevojka koje ne daje znakove života, piše Srpskainfo.\n“Odmah po prijavi su postupili policijski službenici Policijske stanice Teslić koji su utvrdili da je smrtno stradala N.M. sa područja općine Teslić koja se istog dana vozilo na četverociklu iz pravca naseljenog mjesta Buletić prema šumi zvanoj Miljkovača, a kojim je upravljao L.K. sa područja opštine Teslić”, pojasnila je Kerkezova.\nPrema nezvaničnim informacijama, djevojka je živjela u Italiji, a u Teslić je došla na na odmor.\nSlična nesreća sa tragičnom posljedicama desila se prije dva dana n a makadamskoj cesti Lipa – Barbarića kod Tomislavgrada, a tom prilikom poginula je 50-godišnja N.T. iz Tomislavgrada\nSTRAVA U BIH: Najboljeg prijatelja ubio iz lovačke puške


Crveni krst Kruševac podelio 280 prehrambenih i higijenskih paketa žiteljima romskog naselja Marko Orlović | RTK\nCrveni krst Kruševac podelio je 280 prehrambenih i higijenskih paketa žiteljima romskog naselja Marko Orlović.\nAkcija se realizuje u okviru projekta saradnje sa nemačkom razvojnom agencijom GIZ, navela je sekretar Emina Todorović. Višečlane porodice slabijeg materijalnog stanja dobile su ovu vrstu pomoći koja obuhvata 140 higijenskih i 140 prehrambenih paketa.\nDo kraja meseca i tokom februara nastavlja se akcija u kojoj će materijalno ugroženim porodicima na tertoriji grada biti podeljeno 1000 ovih paketa, najavila je Todorović.\nU ime meštana na donaciji se zahvalio predsednik Nacionalnog Saveta romske nacinalne manjine republike Srbije, Dalibor Nakić koji je ovom prilikom uputio apel romskoj popoulaciji da se izjasni u vezi sa vakcinacijom i imunizacijom koja će se sprovesti u narednom periodu.\nNaredna aktivnost, u prostorijama Crvenog krsta, je akcija dobrovoljnog davanja krvi u četvrtak 21. janura.\nPrethodno : Prijava za vakcinaciju protiv koronavirusa i preko gradskog kol centra\nSledeće : Plivanje za Časni Bogojavljenski krst u Trsteniku


Makita električni trimer za travu UR3501 cena, cene Srbija, prodaja Beograd Novi Sad Niš\nEPonuda > Mašine & Alati > Mašine i oprema > Kosilice i trimeri > Trimeri za travu > Makita Trimeri za travu\nMakita električni trimer za travu UR3501 cene\ncena od 15.490,00 do 17.290,00 din | prodavnica (3)\nEPonuda nije internet prodavnica već Vam omogućava da brzo i lako nađete Makita električni trimer za travu UR3501 po najjeftinijoj ceni. Naš cilj je da kupci budu što bolje informisani o ponudi Makita električni trimer za travu UR3501 na tržištu Srbije. Vrlo lako nalazite željeni proizvod za kategoriju Trimeri za travu cene, ne morate da lutate od sajta do sajta za Makita Trimeri za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Makita električni trimer za travu UR3501 sa PRODAVCEM. EPonuda ne može da garantuje potpunu tačnost specifikacije i slika za Makita električni trimer za travu UR3501. Pre kupovine, podatke za Makita električni trimer za travu UR3501 proverite na sajtu PROIZVOĐAČA.


Šef Volvoa: Elektrifikacija ključna za rast prodaje nakon korone - Auto Republika\nŠef Volvoa: Elektrifikacija ključna za rast prodaje nakon korone\n22/07/2020 - 08:45\nPrvi čovek švedskog proizvođača, Hakan Samuelson, uveren je da će ambiciozni ciljevi u vezi sa elektrifikacijom Volvoa biti od velikog značaja za oporavak prodaje nakon što dođe do okončanja epidemije korona virusa.\nŠvedski brend je u periodu između januara i juna ove godine isporučio 269.962 automobila, što je za 20.8% lošiji rezultat od onog ostvarenog prošle godine. Naravno i prihodi su bili manji, i to za 14,1%. Dok je pad prodaje u Evropi za prvo polugodište iznosio 29,5% zbog mera u vezi sa pandemijom Covid-19, rezultati u Kini su bili mnogo bolji, tamo je ostvareno samo 3% manje isporuka nego lane.\nSamuelson je istakao da je još jedan pozitivan znak za Volvo rast prodaje hibridnih modela, uprkos opštoj krizi na automobilskom tržištu na globalnom nivou. Volvo je u prvoj polovini godine prodao 38.000 plug-in hibrida, što je za 79,8% bolji rezultat od prošlogodišnjeg nivoa.\nŠveđani nude plug-in hibridnu varijantu svih modela u svom portfoliju, što je naravno dalo svoje efekte kada je reč o rastu prodaje. No, ovde nije kraj ambicijama Volvoa, jer im je želja da već 2025. godine plug-in hibridi imaju udeo u prodaji od 50%, a ostatak da čine EV modeli.\nŠef Volvoa navodi da je rast prodaje hibrida pokazatelj da je ambiciozna strategija zapravo sasvim realna, te da će upravo isporuke elektrifikovanih vozila pomoći Volvou da „stane na noge“ nakon što se završi kriza sa korona virusom. „Pandemija je samo osnažila naše planove u vezi sa elektrifikacijom, uvereni smo da smo na pravom putu“, kaže Hakan Samuelson.\nOn je dodao da je još jedno polje na kojem će Volvo dodatno poraditi u bliskoj budućnosti konektivitet kako u samom automobilu, tako i između vozila. Samuelson je dodao i da novo doba donosi neke drugačije sisteme kupovine koji su bili posebno važni tokom pandemije, aludirajući na online prodaju automobila.\nIzvršni direktor švedske marke istakao je i da kraj SUV trenda nije ni na vidiku, pogotovo ne kada je reč o modelima Volvoa. Tako je u prvih šest meseci ove godine 69% vozila od ukupnog broja prodatih automobila švedskog proizvođača otpalo upravo na SUV modele, dok su karavani imali 17% učešća, a sedani 14%.\ntags: elektrifikacija hakan samuelson volvo\nprevious Prvi tizer za Škodu Enyaq iV\nnext Fiat Tipo Cross - prva paparaco fotka kabine\nČak Noris u saradnji sa Fiat Professional\n01/06/2017 - 09:34\nSudija naredio da fabrika Packarda bude srušena\n08/04/2022 - 07:04\nEkskluzivno – upoznajte novi Fiat 500L Sport!\nJLR pruža preliminarni uvid u tehnologiju anticipacije svetlosne saobraćajne signalizacije


Čeku: Plaćamo visoku cenu jer nije bilo ulaganja u energetski sektor - Kosovo Online\nČeku: Plaćamo visoku cenu jer nije bilo ulaganja u energetski sektor\n19. Januar 2022. • 08:04\nBivši ministar energetike i rudarstva Etem Čeku rekao je da je situacija sa strujom na Kosovu iz dana u dan sve teža zbog neulaganja u energetski sektor, kao i da kriza ne može lako da se prevaziđe, prenosi Kljan Kosova.\n"Situacija na Kosovu je sve gora, pad blokova stvara tešku situaciju. Drugi razlog je što nismo investirali u energetski sektor, nema novih kapaciteta, blokovi Kosovo A su blokovi koji ne mogu da donesu stabilnost. Plaćamo skupu cenu jer nismo imali ulaganja u energetski sektor, posebno u oblasti lignita. Bojim se da će se kriza produbiti, to nije kriza koja se može lako prevazići", rekao je Čeku.\nNaveo je da su subvencije koje je dala vlada u tom sektoru samo privremeno rešenje.\n"Ovaj oblik kojim se planira kupovina struje, subvencionisan sa 75 miliona evra, brze su, hitne intervencije, ali ne rešavaju problem. Ova politika danas za sutra je pogrešna politika, pogledajte koliko miliona evra se spaja za nekoliko meseci u energetici, a koliko će još biti spojeno", dodao je on.\nPrema njegovim rečima, postoji nekoliko alternativa koje se mogu iskoristiti za izlazak iz te situacije.\n"Mora se napraviti dugoročna strategija, moraju se graditi novi blokovi u koncepciji bloka Kosovo A, moramo imati alternativnu energiju u proizvodnji, moramo naći dogovor sa Albanijom", naveo je Čeku.\nSmatra da se povećanjem tarifa za energente pokušava, s jedne strane, ublažiti situacija, ali da se, prema njegovim rečima, s druge strane nanosi šteta potrošačima.\nOn je dodao da energetski sektor ne može da se zasniva na blokovima koji su iz 60-ih godina. Prema njegovim rečima, Kosovo će još dugo plaćati cenu zaustavljanja izgradnje novih blokova.\nBivši ministar je rekao da povećanje cena energenata ne obezbeđuje nesmetano snabdevanje energentima.\nKosovo Struja Energetika kriza\nKadrijaj: Odlukom da subvencioniše troškove struje Kurti pomaže preduzeća, ali ne i socijalno ugrožene građane


KOSOVO: Otvoreno novo odeljenje pedijatrije u Pasjanu - Informer\nKOSOVO: Otvoreno novo odeljenje pedijatrije u Pasjanu\nZamenik direktora Kancelarije za Kosovo i Metohiju Željko Jović otvorio je novo odeljenje pedijatrije Zdravstvenog centra Gnjilane sa sedištem u Pasjanu, koje je opremljeno sredstvima Vlade Srbije, a preko Kancelarije za KiM\nTanjug 17. 04. 2016. 15:10\nJović je ocenio da je otvaranje ovog odeljenja u Pasjanu dovoljan argument o posvećenosti Vlade Srbije, Kancelarije za KiM, Ministarstva zdravlja, ali i drugih institucija o tome koliko se brinu i koliko žele da poboljšaju uslove za ostanak i opstanak Srba u pokrajini.\n- Otvorili smo porodilište gde već imamo na desetine zdravih beba koje su rođene, danas smo otvorili pedijatriju i ja se nadam da ćemo do kraja godine otvoriti još jedno odeljenje, tako da do kraja sledeće godine imamo ozbiljan Zdravstveni centar koji će biti na usluzi, ne samo Srbima sa područja srpskog Pomoravlja na KiM nego i Srbima iz čitave okoline - rekao je on.\nJović je kazao da sve ovo što Vlada Srbije radi na KiM nisu poruke destrukcije i mržnje upćene Prištini, već je reč o brizi za srpski narod, kao i da da brinići o srpskom narodu, Vlada Srbije brine o čitavom KiM, a samim tim i Albancima.\n- Mi nećemo postavljati bodljikave žice ni na putu koji smo otvorili danas, ni na ovoj bolnici ovde, svi ljudi koji imaju dobre namere, koji su čista obraza, i srca dobrodošli su. Podizanje ukupnih ekonomskih i socijalnih potencijala Srba na KiM ne može da bude izolovano - rekao je Jović.\nOn je dodao da će se Vlada Srbije truditi da mudrom i dostojanstvenom politikom štiti interese Srba na ovom prostoru i da će u pokrajini ostati prisutna i u buduće.\nDirektor Zdravstvenog centra u Gnjilanu sa sedištem u Pasjanu Zoran Perić izjavio je da je odeljenje pedijatrije otvoreno najviše zahvaljujući predsedniku Vlade Srbije Aleksandru Vučiću.\n- Aleksandar Vučić je verovao i rezultat njegovog verovanja je ovo što ste videli. Zahvaljući premijeru koji je vršio pritisak na sve institucije i koji se lično založio za ovaj objekat mi sada ovo imamo - rekao je Perić.\nOn je zahvalio premijeru, Vladi Srbije, Ministarstvu zdravlja, ministru Zlatiboru Lončaru, državnom sekretaru u Ministarstvu zdravlja Berislavu Vekiću, Kancelariji za KiM i zameniku kosovskog premijera Branimiru Stojanoviću.\nNakon otvaranja odeljenja okupljenima se obratio i Branimir Stojanović koji je istakao da je današnji događaj dokaz da kada se zajedno radi i svako uradi ono što može, ne izostaje rezultat.\n- Pasjane postaje primer za sve ostale, Pasjane će postati primer, ne samo za srpske zdravstvene ustanove, Pasjane će postati primer i za komšije, mi želimo i da se komšije leče kod nas. Želimo da pružimo ruku pomirenja i to smo uvek radili i to ćemo uvek raditi - rekao je Stojanović.\n- Poštujemo ali i tražimo da budemo poštovani, to je naš način življenja i drugačije ne umemo - istakao je Stojanović.\nDOKTOR IZ SRBIJE PRVI BEZBOLNO...